
ELYEN A FELVIDÉK! 


IRTA: HERCZEG FERENC 


Talán a Rákóczi-felkelés óta, mikor a ma- 
gyarság sorsa az északi vármegyékben dőlt el, 
népünk képzelete nem keringett annyit Észak- 
Magyarország hegyei és völgyei fölött, mint 
ezekben az izgalmasan érdekes napokban. Ott 
kering a képzeletünk, gyöngéden megciró- 
gatja szemével a felvidéki hegyek isteni pro- 
filját, gyönyörködik üdén zúgó erdeikben és 
vidáman csörtető folyóikban, megbűvölten bá- 
mulja az ősi szép városokat, az elképesztően 
eredeti templomokat és várkastélyokat. El- 
mondhatjuk: ezekben az órákban egész Ma- 
gyarország szive a Felvidék keblében dobog. 


A felső vármegyéket mi sohasem tudtuk el- 
különitett, önálló országrésznek képzelni, mi- 
ként a hajófedélzetet sem tudjuk elgondolni a 
hozzávaló hajótest nélkül, A Felvidék Szent 
István országának koponyacsontja. Szerves 
összefüggésben van az alföldi vármegyékkel, a 
Teremtő keze egymásba épitette őket, együtt 
logikus egészet alkotnak, de egyik a másik nél- 
kül érthetetlen és értelmetlen csonk, amelynek 
nincs létjogosultsága. 

A prágai cselszövés el tudta érni a hihetet- 
lent és képtelent, a Felvidéket elszakitották az 
országtól, odaajándékozták a Csehszlovák Köz- 
társaságnak, ép oly ostobán és gonoszul, mintha 
az én házam fedelét odaajándékoznák a kap- 
zsi szomszédomnak, hogy padlót ácsoljon ma- 
gának belőle. A Csehszlovák Köztársaságot 
ezért a legsulyosabb büntetés érte, melyre az 
isteni igazság és a természet rendje ellen vét- 
kezők rászolgáltak: eleven testtel elrohadt. 

A felvidéki magyarság sok szláv és germán 
vért vett fel magába és mégis ott folytak le 
nemzeti történelmünk legmagyarabb esemé- 
nyei, Ez a vidék volt mindenkor a szabadság 
hőseinek és martirjainak igazi szülőföldje. A 
harcok, melyeket a szolgaságra nem termett 
felvidéki nagy családok Bécs ellen vivtak, 
Európa szemében a szabadságszerető és a sza- 
badságért harcolni és áldozni tudó népek ideá- 
lis magasságába emelték a magyarságot. 1848-ig 
a Rákóczi-felkelés, a világháboruig pedig a negy- 


vennyolcas szabadságharc emléke volt a ma- 
gyarság erkölcsi tőkéje. 

Talán nincs is a világon még egy társada- 
lom, amelynek tagjai a  meggyőződésükért 
olyan sulyos áldozatokat hoztak volna, mint a 
felvidéki Thökölyek, Rákócziak és Bercsényiek; 
talán nincs még egy város, ahol annyian vé- 
reztek volna a szabadságért, mint Eperjes; 
nincs még egy hely, amely annyi vitéz szabad- 
ságharcost adott volna a nemzetnek, mint a ku- 
rucok és vörössapkások Kassája, 

De nyugodtabb időkben is, mikor a levegő 
nem volt annyira robbanó gázokkal telitve, az 
alföldi magyarok vágyai, mint a vándormada- 
rak vonuló seregei, állandóan a Felvidék: felé 
szárnyaltak. A Felvidék jelentette nekünk a 
tájkép romantikus szépségét, a fenyvesek üditő 
leheletét, a kristályos levegőt; a Felvidék je- 
lentette a. háboru előtti magyar embernek a pi- 
henést, az erőgyüjtést, az egészséget; a Felvi- 
dék jelentette a nemzeti érzésben való elmélyü- 
lést és megerősödést, mert hiszen gyönyörü 
városainak és várkastélyainak minden köve 
magán viselte a nagy emberek és nagy esemé- 
nyek nyomát. Az Alföld a Felvidéken megta- 
lálta a saját multját, mert a sik vidéken a török 
hóditó mindent felforgatott, elhurcolt vagy di- 
ribdarabra tört; ami emléke maradt az ősi nem- 
zeti kulturának, az a Felvidék templomaiban és 
muzeumaiban ragyogtatja aranyfényét. 

A világháboru előtt majd mindenkinek kö- 
zülünk volt odafenn egy kedves pihenő- vagy 
bizalmas buvóhelye, egy ékszerdoboznyi kis 
város, egy parányi fürdőhely a beláthatatlan 
fenyőerdők méhében, egy fatörzsekből ácsolt 
turistaszálló valamelyik tengerszem mellett, Mi 
volt nekünk, régieknek, a Felvidék? ,Az ünnep- 
nap, amely verőfénnyel és áhitattal szakitotta 
meg a hétköznapok egyhanguságát. 

Hosszu két évtized után, melyet szomoru- 
ságban és sötétségben töltöttünk, megint egy- 
szer ünnepe lesz a magyarnak. Régi szépségé- 
ben, amely meghatóvá nemesedett az elválás 
fájdalmában, visszatér hozzánk. a Felvidék. Lo- 
bogó zászlókkal, ünneplő szivvel fogadjuk. 

A FEELDVIDÉK 


IRTA: DR RAFFAY SÁNDOR 


A magyar Alföld nagy szerelmése, Petőfi 
Sándor, a magyar Felvidéket nem ismerte, 
Ezért irt róla igy: 


Mit nekem, te zordon Kárpátoknak 
Fenyvesekkel vadregényes tája! 

Tán csodállak, ámde nem szeretlek, 
Képzetem hegy-völgyedet-nem járja, 


Ha ismerte volna a magyar Felvidék csodás 
szépségeit, megragadó báját, mesés változatos- 
ságát, tollában maradt volna e róla irt mondat. 
Magam is az Alföld szülötte és szerelmese va- 
gyok, de a Felvidékben ezernyi szépséget ta- 
lálok. 

Pozsonyi diák, majd tanár koromban ismer- 
tem meg az ország hegyvidékét, Közben, mint 
besztercebányai tanár, a Garam bűbájos völ- 
gyének szépségeit csodáltam. Több nyarat töl- 
töttem a Tátrában, Rozsnyó vidékén, a Szepes- 
ségen, Urvölgyön és más tájakon s ma is szom- 
jas a lelkem a Felvidék szépségei után. 

Amit a Felvidék mutat, nekünk, a síkság 
szülötteinek, mind gyönyörüség, de amit rejt, az 
ország megannyi értéke, Fája, vize, szene, állat- 
tenyésztése nemzeti kincs. Bányái ma némák, 
de méhük bizonyosan ma is terhes, csak munka 
és vállalkozás kell a rejtett kincsek kitermelé- 
séhez. 

És mennyi benne a régmult idők beszédes 
emléke! A magyar hőskor egyik színtere volt a 
Felvidék századokon át. A magyar történelem 
legnagyobb nevei füződnek váraihoz és városai- 
hoz. A magyar nemzeti és kulturális élet szám- 
talan vezéralakja a Felvidék sajátos jelkétől 
nyerte ihletét. 

Mert a magyar Felvídéknek sajátos lelke 
van. Van benne valami a pásztorfurulyából, 
mely mélán zengi a sziv mélységeiből feltörő 
hangulatokat. Van benne valami a susogó erdők 
rejtelmes titokzatosságából, amit át- meg átsző 
a lombok mögé rejtőzködő madár fel-felcsat- 
tanó éneke. A Felvidék emberei nem olyan pat- 
togók, nem is olyan nyiltak, mint az Alföld lel- 
kétől lelkezett magyar nép, de szemeikből ki- 
sugárzik a szelid jóság és a szeretetre mindig 
kész odaadás, A Felvidék népe az Alföld szülött- 
jének szemében mindig titokzatos, de mindig 
rokonszenvés is, akit testvérnek és atyafinak 
tud, vall és érez. 

Nagy része van ebben a szivbeli együtt- 
érzésben annak az évszázados tapasztalásnak, 
hogy a Felvidék népe mindig hűséges hazafi 
volt. Nemzetellenes mozgalomnak sohasem volt 
kiindulópontja a Felvidék. Viszont a török meg- 
szállás hosszu ideje alatt a Felvidék volt ott- 
hona a nemzetfenntartó törekvéseknek és a Fel- 

vidék adta a magyar szabadságért és alkct- 


. mányért vívott harcok leghűbb katonáit. 


Nem is érti az ember, hogyan tudták a Fel- 
vidék népét két évtizedre is elszakitani az ezer- 
éves magyar hazától, Nem érti az ember, hogy 
néhány tucat hiu, haszonleső vagy megtévesz- 
tett honorácior hogyan tudta a Felvidék nem 
magyarul beszélő, de magyarán érző népét csak 
átmenetileg is az ezeréves testvér: a magyar 
nép ellen hangolni. Jól esik hinnünk, hogy a 
megtévedtek is belátták már tévedésüket. Jól 
esik hinnünk, hogy a Felvidék mielőbb vissza- 
tér ősi helyére, a magyar szent korona védelme 
alá. Jól esik hinnünk, hogy a Duna völgyének 
Kárpát-koszoruzta kenyéradó áldott földje a 
maga egészében nemsokára együtt zengi velünk, 
husz szomoru esztendőn át árván, pironkodva 
kesergő bánatos magyarokkal a Magyar Hiszek- 
egy biztató igéit: 

Hiszek Magyarország feltámadásában! 

Akkor lesz boldog a csonka országban a jobb 
jövendőt váró bánatos magyar sziv, ha a Fel- 
vidék népének ajkára kiülő vallomást a Magas 
Tátra bércei verik vissza, hogy meghallja az 
egész világ: 

, Én is hiszem, de sőt akarom is a feltáma- 
dásti" 


Gyomlálók dala 


Gyertek, gyerekek, gyomlálmi a gazt, 
Csak a hanyag és henye türi meg azt; 
A gyenge palántát elnyomja a gyom, 
A bűn is a szívben igy fojtja agyon 
A jót, a nemest meg a szépet. 


Járjon kezetek, gyerekek, szaporán, 
Jó: szokni serény munkára korán, 

A munka az élet, nem a henyeség, 

Vigan gyerekek, mert a kegyes ég 

Csak a jó munkásnak ad áldást, 


Minden pici porszem, kicsinyke növény, 
Gyöngyével a harmat, az árny meg a fény 
Csoda képeskönyvben tündéri betük, 

Hisz a természetnél nincs könyv gyönyörűbb, 
Tanulni belőle oly édes. 


S lágy gyermeki szivet a jó anyaföld 
Hálás szeretettel színig teletölt, 
Belőle sugárzik az égi meleg, 

Az ember a földhöz minél közelebb, 


Annál közelebb van az éghez, 
. Vargha Gyula. 


JN 51 xop 


Kilátás a Magas Tátrára. 


Az elszakított Szepesség 
bucsuja az anyaországtól 


A trianoni békeparancs kényszerü elfogadásának 
hirét megrendülve és mélyen lesujtva fogadta a ször- 
nyen megcsonkitott ország épugy, mint az önkényesen 
elszakitott részek mindenike. Erről a nagy lelki meg- 
rázkódásról tanuskodik. a  Szepességi Lapok akkor 
megjelent szivbemarkoló cikke, amelyet az alábbiak- 
ban szószerint közlünk; 


Zipszerföld, Egy arasznyi felhő közeledik az égen a 
gömöri hegyek felől. Utána lassan jön egy másik, Me- 
gint egy harmadik, A vezető csillagok eltünnek egyen- 
ként. Végül felleg borul a Szepességre. Gyászlobogó 
repül fel a zenitre. Egyre erősbödik a hir: Magyar- 
országon aláirják a békét. A végtisztességet, az utol- 
sót nemcsak jogunk, de kötelességünk is megadni, A 
Szepesség Szent István koronájának diadémja volt, 
tehát illő, hogy a válás pillanatában elbucsuzzunk tőle, 
A buborékok szétpattantak, a naiv forrásokból táplál- 
kozó remények szétfoszlottak. Előállott a rideg való- 
ság. Kérlelhetetlenül a zord tények uralkodnak. Nem 
valami számadásfélét, vagy mérleget akarunk csinálni, 
csak bucsuzkodunk. Megköszönjük a sok jót és hó- 
fehér lisztet, melyből ezer éven keresztül táplálkoztunk, 
melyből gyermekeink oly jóizü, zamatos kalácsot ettek, 
Megköszönjük Tokajnak gyönyörü tüzes borát, mely- 
ből sehol a világon a pohárba annyi nem folyt, mint 
éppen a Szepességen. Megköszönjük a fekete, ropogós 
cseresznyét, meg a hamvas mosolygó kajszinbarackot, 
a csábító gyöngyszemü szőlőt és a vérbélü görögdiny- 
nyét, mit az egri menyecskék árultak Lőcse, Igló és 
Poprád piacain. Megköszönjük még a finom illatu er- 
dőtelki és verpeléti szűzdohányt is, mit gyöngyvirág- 
gal vegyesen hoztak át az érchegységen. Megköszön- 
jük a szeretetet, a gondosságot, mellyel fiainkat nevel- 
ték, elhelyezték és lett légyen az munkás-, ur-, vagy 
parasztcsalád szülöttje, a leghatalmasabb állásokig jut- 
tatták Magyarországon, Megköszönjük a sok bánya- 
telep és gyár felvirágoztatását, a hatalmas vasuti for- 
galmat, a tündöklő gazdag iskolaépületeket, felszerelé- 
seket, dohánygyárakat, fa-, textil- és fémipari szak- 


iskolákat, ásványvizeink forgalombahozatalát. Megkö- 
szönjük a Magas-Tátra világhirü felvirágoztatását. 
Mindezt megköszönjük szépen nektek magyarok, kik 
velünk emberségesen és őszintén jól bántatok. 

És te Levocsa, te kőoroszlán, nyujtsd ki nyelvedet 
rám, ha nem igaz. De nyujtsd ki arra is, aki ki merte 
a száján azt a szörnyü bűnt ereszteni a zipszerek kö- 
zül, hogy ő Magyarország mostoha fia volt. Még hálál- 
kodni sem akarunk koldus módra, mert ez izetlen 
volna. Egyszerüen bucsuzunk tiszteletreméltóan, meg- 
hatottan. Reszkető karunk kitárjuk elszakadt testvé- 
reink, földönfutó fiaink után, akik nekünk kedvesek 
voltak, de akiket a rövidlátás kiüldözött. 

Szlovák apák, magyar anyák, gyermekek, unokák, 
kik széjjel vagytok szakitva, ne feledjétek el egymást 
soha. Millió és millió ezüst szál láthatatlanul huzó- 
dik keresztül-kasul a levegőben, de rajta mindenütt 
sürün a fájdalom könnye rezeg. Nektek mind isten- 
hozzádot kiáltunk! 

Ti pedig becstelen Tiborcok, kiknek a szerencsét- 
lenség pillanatában nem volt egyéb gondotok, mint 
hogy üszköt dobjatok a testvér és testvér közé, legye- 
tek átkozottak elevenen, a földben, a pokolban, az 
öröktüzön, legyetek átkozottak mindörökké Ámen! 

Most pedig te vén Branyiszkó és te gomolygó fel- 
hőkben tündöklő Lomnicicsúcs, Nagyszalókicsúcs, Ger- 
lachfalvicsúcs, ti smaragd fénnyel bájoló tengersze- 
mek, te az Árpád sirját takargató méltóságos Magura 
és a Dunajec tükrében pompázó , Koronahegy" és ti 
mind a messzeségbe kéklő szepesi hegyek sorakozza- 
tok! Pihenjen el a csalogánydal, huzódjatok meg re- 
megve ti vendégfecskék, csak az erdők moraja zugjon! 
Hömpölyögve zugjon a kéklő hegyeken keresztül, csak 
a sóhajtásunkat vigye el azoknak, akiktől bucsuzunk, 

Ti pedig hanyatt-homlok, sziklákon keresztül cso- 
bogó milliárdnyi kristályszemek, fröcsögő szepesi pa- 
takok, csak fussatok és majd ott, hol folyamokká da- 
gadva hömpölyögtök, mondjátok el, hogy a mi köny- 
nyeink nem fognak kiszáradni soha, 

CASSOVIA 


SVPERIORIS HVNGARI4£ CIVITAS PRIMARIA . 


ha 15 3 a dlganz , mus. 


A rajzon, melyet Hufnagel György 1617-ben met- 
szett fába, már teljes és zárt képet mutat Kassa. A 
városfalak olyan egységet vesznek körül, melyhez az 
idő és az emberek éppen csak hozzáragasztják igényei- 
ket; de a város, ez az érett és befejezett szervezet tit- 
kos lényében és igazi tartalmában ném annyira fej- 
lődni akar, mint inkább megőrizni valamit. Minden 
igazi város — Párizs, Chartres, Tours, Lőcse, Nürn- 
berg, Firenze, Oxford és Kassa is — őrt áll az idő- 
ben a belső tartalom körül. Párizs ma is a Cité, a Ville 
és Szent Lajos szigete; amit az idő e belső egységek- 
hez hozzáragasztott, amit a püspök, az egyetem  rek- 
tora és a hercegi helytartó az uralmuk alá rendelt 
negyedekben felépitettek, s amit aztán változó nem- 
zedékek metropolissá nagyitottak, már csak tolda- 
lék. Igaz, néha félelmes és nagyszerü toldalék, De Pá- 
rizsban a város ma is néhány ház csak a belső negye- 


dekben; minden más külváros e néhány ház és gondo- : 


lat körül. Igazi városokat nem lehet elhatározássze- 
rüen alapitani, A hely megigézi az embert, s az em- 
ber nem tud kitérni ez igézet elől. Igy találkozott 
alapitóival Kassa, hatszáz év előtt. 

Hufnagel metszetén a városfalak előtt két úr áll 
és beszélget. Az egyik úr kardot visel és sastollas 
Bocskay-sipkát; a másik a városi polgár zsinóros ka- 
bátját és kerek fövegét. Mikor Hufnagel e képet raj- 
zolta, Bocskay már évtizede meghalt Kassán, a büsz- 
ke és becézett város falai között. Az idegen művész a 
város határába 1617-ben nem csehet állitott beszélget- 
ni, hanem egy magyar urat és egy szász polgárt, A két 
úr méltósággal és élénken beszélget, Bethlen Gáborról 
beszélnek, aki már készül birtokba venni a várost, s 
az irodalomról, Kassán, már háromszáz év előtt, ma- 
gyar politikáról és magyar irodalomról vitatkoztak az 
uriemberek, ha éppen találkoztak. A Bocskay-sapkás 
úr a város költőjének, Tinódy Lantos Sebestyénnek 
egyik művét méltatja. A szász bólogat és vámpolitiká- 
ról beszél. Dél van. A székesegyház csonka tornyában 
és az Orbán-toronyban harangoznak, Az urak, csende- 
sen váltogatva az irodalom és a politika igéit, -elin- 
dulnak a városfalak felé, 

Csehet utóljára Giskra idejében láttak Kassán, de 
Mátyás kapitányai akkor is, könnyüszerrel, kiverték 

IRTA: MÁRAI SÁNDOR 


a hivatlan vendégeket. A város, mint ez a képen ís 
látszik, erős falakkal őrizte tartalmát az időben, Ezt 
őrizte: először a székesegyházat, melyet Nagy Lajos 
idejében kezdtek épiteni árpádházi Szent Erzsébet 
tiszteletére, s mint minden igazi székesegyházat, ezt 
sem fejezték be egészen soha. Őrizte a dóm északi, déli 
és nyugati kapuját, a sekrestyeházat és az orgonakó- 
rust, a királylépcsőt, s jobbra és balra Szent Mihály 
kápolnáját és az Orbán-tornyot az öreg haranggal, A 
francia forradalom még nem tört ki, mikor Kassán 
már megépitették a városházát, Felső-Magyarország 
egyik legszebb homlokzatú és lépcsőházú épületét. 
, Csak Eperjesen van hozzá hasonló!" —- mondották a 
polgárok. Őrizte azt, hogy a város több nyelven be- 
szélt, de minden időben magyarúl érzett. Mátyástól 
III. Károlyig nem volt uralkodó a Duna-medencében, 
aki ne tudta volna, hogy Kassa birtoka jelenti a ne- 
mes részek birtokát, az utat Erdély felé és a bécsi ha- 
tárig mindent, ami stratégiai és emberi szempontból 
becses volt, Kassa volt , a" város. A szászok, akik hat 
szaz év előtt telepet épitettek a Hernád partján, itt 
vegyültek érzésben és életmódban legelőbb és legbiz- 
tosabban azzal a magyarsággal, amely nemcsak nyelv, 
vallás és fajta volt, hanem több, erősebb és maga- 
sabbrendü igézet. Kassa titka éppen ez a magyarság. 
A városfalak kapuja felnyilt és beengedte a Bocskay- 
sapkás magyar urat, a kerekföveges szász polgárt, s 
minden időben ellenállhatatlan erővel vonzott min- 
denkit, aki magyar, Bethlen Gábort és Thökölyt, Rá- 
kóczi Györgyöt s a Nagy Fejedelmet, vonzotta az élő- 
ket és messzi földről, Rodostóból hazahivta a halotta- 
kat is. Mint minden igazi érzés, Kassa hazafisága is 
csendes volt és szemérmes. A városfalak mögött el- 
tünt a Bocskay-sapkás magyar ur és a kerekföveges 
szász polgár, egyik deákul beszélt, másik magyar és 
lengyel szavakkal keverte a németet, de mikor délben, 
az Orbán-torony öregharangjának szavára, a három- 
ablakos szász, vagy az ötablakos magyar uri ház ét- 
kezőszobájában megmeritették az aranyszin levesben 
az ónkanalat, megtörték a tiszaközi buzából és sárosi 
rozslisztből kevert cipót, megemelték a szerednyei, 
vagy hegyaljai nehéz borral, vagy mézizü kassai sör- 
rel töltött serleget, ez izekben és mozdulatokban nem 


a szász, nem a lengyel, nem a szlovák hagyomány élt 
tovább, hanem annak a magyarságnak öntudata, mely 
fajta és nyelv fölött , éltető eszmévé finomult" a gyöt- 
relem századaiban is, s penetrált az idegen kéz rakta 
köveken és idegen hagyományokon át is. Kassát ke- 
mény sors nevelte magyarrá. Csák Mátétól a cseh zsu- 
pánokig, akik szalonkocsikban jöttek fanyalogva e 
büszke és hideg" város meghóditására, a magyar év- 
századok minden politikai becsvágya kocogtatott a vá- 
ros kapuján, De a város őrizte titkát. 

Mi volt e titok? Az a természetes rokonérzés, 
mellyel a város egyszerre fordult a magyarság és 
Európa, Kelet és Észak felé. Kassa az irók, a kurucok 
és a kereskedők városa volt. Néha a kurucok kezdték 
el szablyával azt, amit később az irók, Bacsányi, Ba- 
róti Szabó Dávid és Kazinczy folytattak ludtollal, s 
a magyarokkal házasodott szász kézművesek ivadékai 
vitték ki tengelyen vagy tutajon, a világba, mint egy 
európai izlésü és hagyományu magyar város nemesen 
megmunkált anyagban faragott, főzött, pácolt, ékitett. 
Kassa minden időkben Magyarországról álmodott és 
Európa felé . szólt irói szavával, a szociális tartalmú 
magyar kereszténységért és emberi szabadságért ál- 
lott helyt a kurucok kardjával, s az európai szintü 
magyarságot képviselte anyagi kivitelével Észak 
piacain, De őrzött valami mást is: azt a titkos szövet- 
séget, iratlan szerződést, mely a város igazi rangját 
jelentette, őrizte azt a láthatatlan pátenst, azt a ki- 
váltságot, melyet nem királyok ajándékoztak neki, azt 
az európai magyarságot, amely minden időkben rang 
és szerep volt egyszerre. Kassa tudta, hogy magyarnak 
lenni Nyugat és Kelet, Észak és Dél között nemcsak 
etnográfiai állapot, hanem rang is, nemcsak nyelvi és 
faji örökség, hanem hivatás és feladat is. A város erős 
falakat épitett igazi tartalma köré, védte polgárai há- 
zát, marháját családját husziták és labancok ellen, a 
város őrizte magyarságát, fallal, karddal és irótollal, 
de mindig kitárult Európa felé, mindig nyitva tartott 


Rákóczi sirja a kassai székesegyházban. 


a Dóm nyugati oldalán egy láthatatlan, remekmivü 
kaput az európai szellem számára. 

Ezt a titkot őrizte a város, évszázadokon át, erős 
falakkal és erős lélekkel. Volt világi rangja is: fővá- 
ros volt, , Superioris Hungariae Civitas Primaria." Aki 
Kassán született, — akár a XV-ik, akár a XIX-ik 
században, — fővárosi embernek született, igazibban, 
mint a nagyfírigyesi Berlin, vagy a reformkori Pest- 
Buda polgára, Ez a fővárosiasság álruhában járt, nem 
volt földalatti, villamosvasutja, proletár-tömegekkel 
megtömött külnegyedei nem voltak rossz szobrai a 
köztereken, sem zagyva utcái, ahol zengerájok és a 
kirakatba akasztott külföldi divatlapok jelképeznek 
egy mesterséges városiasságot. Kassa főváros volt, 
szerény, makacs és jelképes módon, uralkodott egy or- 
szágrész fölött politikai eszközök nélkül, mert szobái- 
ban, lakosai lelkében, a város levegőjében és lélegzet- 
vételében élt az a titokzatos igény, mely a kövekből 
várost, a kövek közé gyült emberekből polgárt, a pol- 
gárságból szerepet és hivatásérzetet tudott elővará- 
zsolni. A fővárosi lélek egyértelmü ezzel az igényesség- 
gel. Kassa soha nem volt lágy és barátkozós város, 
mint a sárosi, vagy szepesi városok. Kemény város 
volt, tartott rangjára és igényére, s meg is tudta vé- 
deni azt. 

Igy áll a város az időben, éles vonalakkal, Hufnagel 
metszetén, s a valóságban is; éles vonalakkal, csúcs- 
tetejü tornyokat és háztetőket mutatva a várfal mö- 
gött, s e határozott és kemény körvonalakkal őrizve 
nemes, külső formáit és belső tartalmát, ezt a legma- 
gyarabb és öntudatosan európai polgáriasságot. A vá- 
rosoknak rangjuk van a világban, s ahogy nem föltét- 
lenül előkelő ember, aki történetesen cimmel és rang- 
gal születik, hanem, aki az örökségbe kapott cimet és 
rangot meg tudja aranyozni az egyéniség privilégiu- 
mával, Kassa, e lélekszámra kicsiny, multra és hirre 
nagy, vagyonban szegény, szellemben gazdag, jellem- 
ben erős és szépségben arányban különösen kedves 
város megőrizte rangját a világban. Ott áll a sor- 
ban Firenze, Oxford, Nürnberg között. Ez az iratlan 
rangsor, városok rangsora, jelenti az igazi Európát. 
Ezek a csonka templomtornyok jelzik, Upsalától Bras- 
sóig, Európa igazi területét. Kassa egy pont ezen a 
titkos térképen, s a vándor, aki az érdőben és a törté- 
nelemben tévelyegve néha már nem lát biztos irányt 
az európai talajon, felpillant a kassai toronyra, s meg- 
könnyebbülten érzi: igen, otthon vagyok, az örök Ma- 
gyarországon és az örök Európában vagyok. Biztosabb 
léptekkel halad, belép a nyugati kapun, végigsiet a 
magashomlokú Fő-utcán, betér a Lőcsei Házba, kassai 
sört rendel, mely fanyar és erős, hallgatja e nagyon 
finoman északias hangütésü magyar beszédet, s fülel 
a beszéd tartalmára. Az asztaloknál politikáról és iro- 
dalomról beszélnek, mint háromszáz év előtt Hufnagel 
képén az urak. S magyarul beszélnek, vámjogokról és 
a nemzeti irodalomról, s megint várják a kuru- 
cokat, Nem Istennek hála, nem változott itt semmi, 
gondolja a vándor. Fölemeli a poharat, s keze remegé- 
sén látszik, hogy érez és gondol e pillanatban valamit. 


Baloldali kép: a kassai 48-as Honvéd-emlék, melyet a 
csehek ledöntöttek. 

Krasznahorka. 


KRASZNAHORKA 


Krasznahorka büszke vára nem először szabadul 


fel most cseh rabságból. Majdnem ötszáz évvel ez- 
előtt, 1441-ben, a Magyarországba betörő husziták vet- 
ték birtokukba, miután elüzték a vár urát, a pelsőczi 
Bebek-család fejét. Husz évig ültek akkor a csehek 
Krasznahorka várában (érdekes, hogy akkor is husz 
évig), de 1461-ben Bebek István csapatokat szervezett 
és sikerült kivernie a bitorlókat. Krasznahorka vára 
azóta mindig magyar volt, leszámitva a most elmult 
husz esztendőt és Isten segitségével magyar is marad 
ezután. 

Krasznahorka szlovák szó. Magyarul: Szép Hegy a 
neve. Régi népmese szerint egy juhász nagy kincset 
talált, vagyonos ur lett és amikor nagyon meggazda- 
godott, Rozsnyó közelében, a Szép Hegyen felépitette 
a széphegyi várat: Krasznahorka várát. 

A fennmaradt oklevelek szerint a pelsőczi Bebek- 
család ősei építették, még az Anjou-k korában. A 
Bebek-család tagjai erőszakoskodó emberek voltak, 
akik harcban állottak szomszédaikkal és ezek a harcok 
ugyszólván sohase szüntek meg. Szapolyai és I. Fer- 
dinánd harcai idején a legerőszakosabb Bebek, Bebek 
István volt a vár ura, aki Szapolyai hive volt és csa- 
pataival innen sarcolta a vidéket. Amikor Bebek Ist- 
ván meghalt, özvegye és az ő várnagya, Kondé László 
gyötörték tovább a szomolnoki és svedléri bányászo- 
kat, A Thurzók a nép mellé álltak és Mátyás királynál 
panaszt emeltek a krasznahorkai vár urai ellen. 
1567-ben Schwendi Lázár foglalta el a Bebek-birtoko- 
kat, ezzel együtt a várat is és akkór Krasznahorka 
vára a királyi koronára szállott. 

1585 óta Krasznahorka vára az Andrássy-család 
birtokában van. Ebben az évben még csak ideiglenes 
donáció cimén bizta a várat a királyi kamara And- 
rássy Péterre, az Erdélyből menekült vitézre, 1642-ben 
Andrássy Mátyás azután véglegesen is megszerezte a 
várat, A XVII, század nemzeti harcaiban Andrássy 
Miklós végte a várat Thököly ostroma ellen. Fia, 
Andrássy György, a fejedelem mellé állott, amiért 
azután a császári hadak támadták meg. II. Rákóczi 
Ferenc felkelése idején a vár ura Andrássy István volt, 
aki a fejedelem táborába szegődött. A vár mégis az 
Andrássy-család kezén maradt, mert Andrássy Péter 
testvérei kuruc voltát azzal ellensulyozta, hogy ezek- 
ben az időkben Bécsben a császári udvar körében töl- 
tött be fontos tisztséget. 


A XVIII. században Krasznahorka életében nem 
volt semmi nevezetes esemény. A mult század elején, 
1817-ben, a felső várba belecsapott a villám és a tűz 
a legrégibb részt teljesen elhamvasztotta. Az elpusz- 
tult részeket nem állitották többé helyre, csupán be- 
fedték a romokat. Az épen maradt részeket, ide tar- 
tozik a vár középső és alsó része, az Andrássyak rend- 
behozatták és valóságos muzeummá alakitották át. A 
XVII. és XVIII. századból megmaradt butorokkal ren- 
dezték be ezeket a termeket, amelyek közül nem egy 
ma is lakható állapotban van. Nevezetes a vár kép- 
és fegyvertára is, amely Nagy-Magyarországnak egyik 
legértékesebb gyüjteményeként szerepelt a világhá- 
boru előtti időben. 


Szövegét és zenéjét szerzette: 
ANDRÁSSY TIVADARNÉ GRÓFNÉ 


KRASZNAHORKA BÜSZKE VÁRA... 

A kiadó, Bárd Ferenc és Fia cég engedélyével, 

A Felvidék cseh megszállásakor Pozsony városá- 
nak elvesztése volt a legnagyobb fájdalmunk. Po- 
zsony jogtalan elcsatolása nem egy vidéki város el- 
vesztése a magyarság számára, hanem a nemzet lé- 
nyegét alkotó történeti tudatnak legsulyosabb sé- 
relme. Történetünk jókora darabja veszett oda egy- 
előre Pozsonnyal: 896 óta, amikor a honfoglalás itt 
találta, tehát több mint ezer esztendőn át a legfőbb 
kulturális és gazdasági kapocs szerepét töltötte be 
Nyugat és a magyarság között. Kapuváros volt, az 
ország nyugati bejárója, valóban Porta Hungarica; 
hídváros, amely az Északnyugati Felföldet a Dunán- 
tullal egybekapcsolta; és peremváros, a Kis Magyar 
Alföld őrállója. A mohácsi vész óta mint az ország 
koronázó fővárosa, a legfőbb magyar kormányható- 
ságok székhelye s a magyar országgyűlések szin- 
helye, magába zárta nemzeti létünk minden örömét 
és fájdalmát, Itt hangzott el a vitam et sanguinem 
harci riadója, itt indult el Széchenyivel s a reform- 
korszak egész politikai csillaghalmazával a nemzeti 
megujhódás, itt hozta az országgyűlés az 1848-as tör- 
vényeket, itt szentesítette V. Ferdinánd a  primási 
palotában modern alkotmányunk alapjait, Itt őriz- 
tük századokon át a szent koronát, amelyet a XIV. 
században ujraépült Szent Márton székesegyházban 
tett a nemzet királyai egész sorának fejére, Itt ala- 
pitott Vitéz János érsek nagy reneszánsz fejedel- 
münk, Hollós Mátyás támogatásával már 1467-ben 
egyetemet, az Academia Istropolitanát, amelynek ké- 
sői örököse az 1912-ben alapitott Magyar Királyi 
Erzsébet-Tudományegyetem. Sok századon át alig 
volt alkotmányos és kulturális életünknek jelentő- 
sebb ténye, amely ne Pozsonyhoz füzte volna a ma- 
gyarságot. 

Ezzel a mély történeti érzéssel szemben mi volt 
Pozsony a csehek számára? Pusztán gazdasági zsák- 
mány, gyarmatosítani való terület, merőben hatalmi 
tárgy, amelyhez a multban soha semmi közük sem 
volt, amelyhez a multban sem politikai, sem törté- 

neti-nemzeti, sem gazdasági kapocs sohasem  füzte 
őket, Csupán a világtörténeti konjunktura s a mi 
forradalomban fetrengő bűnös tehetetlenségünk jut- 
tatta hazánk e gyöngyét kezükre. A kétfarku cseh 
oroszlán ezt tartotta legértékesebb  zsákmányának. 
Egy várost sem fogott oly szorosan markában, mint 
Pozsonyt. Más városnak csak fokozatos átalakitására 
tört: Pozsonytól máról-holnapra való szineváltozást 
követelt. Hirdette, hogy majd a más nemzetiségüek- 
kel a természetes emberi jogok alapján fog bánni, 
nem ugy, mint az osztrák-magyar monarchia, ő ta- 
nult ennek a kisebbségeket elnyomó multjából: ez 
az elve azonban csak külső használatra szólt, a Nem- 
zetek Szövetségének politikai fóruma számára. 
A valóságban pedig megcsufolta a multnak minden 
hibáját: Pozsony iskoláit máról holnapra elorozta, a 
magyar művelődés minden utját bevágta. Masaryk 
elnökük 1919 májusában a magyar egyetem tanácsá- 
nak személyesen megigérte, hogy a pozsonyi magyar 
egyetem továbbra is működni fog, de már néhány 
hét mulva nem átallotta kinevezni a cseh tanáro- 
kat. Az ősi várost, mint valami parvenü amerikai 
ipartelepet hirtelen elnevezték minden történeti alap 
nélkül Bratislavának s megtiltották ezeréves nevé- 
nek használatát. Cseh legionáriusok 1921-ben össze- 
törték Fadrusz mester nagyszerü alkotását, Mária 
Terézia szobrát, amelynek zuzott töredékei, kegye- 
letes pozsonyi magyar kezektől összegyüjtve, várják 
most a föltámadást, 

Történeti jogcimen a csehek nem követelhették 
maguknak Pozsonyt, hisz ezer esztendő óta a miénk 
volt, alapját hajdan nem szláv, hanem német tele- 
pesek vetették meg. Talán a szlovák néprajzi szem- 
pont jogosította fel őket? Az 1910-ik évi statisztika 
szerint Pozsonyban 31.705 lélek vallotta magát ma- 
gyar, 32.790 német és csak 11.673 szlovák anyanyel- 
vünek. Kétségkivül Pozsonynál fut össze a magyar, 
német és szlovák nyelvhatár. De Pozsonynak háttere 
a szinmagyar Csallóköz: ez utóbbi területet ők, a 


nemzéti önrendelkezés wilsoni elvének szóvivői, jog- 
gal még sem követelhették. Két jogcimet emlegettek 
tehát. Az egyik a cseh imperializmus hatalmi szava 
volt: a Duna a jó sztratégiai határ; a másik jogcimet 
a zseb sugallta: gazdasági szempontból ván szüksé- 
gük Pozsonyra s vele a Csallóközre. A kettő egymást 
jól kiegészitette a  hadi-védelmi szempont nagyobb 
hangsulyával: Ligetfaluval 10 kilométeres sugaru 
hídfőt szakitottak el a Dunántulból is. 

Maguk is érezték e jógcimeknek saját nemzeti- 
ségi , elvükkel" ellenkező voltát. Pozsonynak tőlük 
kinevezett képviselőtestületét szelid nyomással rá- 
vették, hogy ez maga kérje az ántánttól Ligetfalunak 
a csehszlovák államhoz csatolását. De más módokat 
is kieszeltek, hogy ugy tüntessék fel Pozsonynak ősi 
lakosságát, mint amely maga boldogan kivánja a 
városnak az uj államba való bekebelezését. Pozsony 
vármegye fondorlatos zsupánja arra sugallt számos 
pozsonyi polgárt, hogy a városnak szükséges kölcsön 
lebonyolítása ügyében menjenek vele Prágába, hogy 
az ottani pénzintézetekkel tárgyaljanak. Ámde atni- 
kor a társaság Prágába érkezett, ott mint Pozsony 
város ,hódoló küldöttségét" fogadták. Ünnepélyes 
fogadtatásukat kinematográfok öÖrökitették meg a 
párizsi és londoni mozik számára. Hasonlókép azt a 
diszes fogadást is, amelyet a zsupán Masaryk elnök- 
nél rendezett a jámbor pozsonyiak s néhány  meg- 
fizetett ember számára. Az utóbbiak egyike egyenest 
arra kérte az elnököt, juttassa Pozsony Városának 
azt a hő kivánságát a párizsi békeértekezlet elé, 
hogy a Csallóköz is feltétlenül a Csehszlovák állam- 
hoz csatoltassék, mert különben gazdaságilag  élet- 
képtelen. Nem kitünő érv-e ez most a mi számunkra 
Pozsony visszaszerzésére? A Csallóközt a müncheni 
értekezlet néprajzi alapelve értelmében vissza kell 
kapnunk: nem a legtermészetesebb kiegészítő része 
énnek Pozsony? 

Hat és fél millió cseh nem tudott nyolc millió 
egyéb, vele késhegyig ellenkező népet leigázni: a 
cseh vibor nem volt egyéb, mint a Prágába felcsu- 
szott bécsi Reichsrat, amelyben pedig: a csehek oly 
rosszul érezték magukat. Tud-e mutatni a természet- 
rajz olyan állatot, amely másfélszer akkora állatot 
le tud nyelni és megemészteni, mint ő maga? Az 
emésztési láz a lefolyt husz év alatt mint hullafolt 
verődött ki sokszor a kétfarku oroszlán vörhenyes 
testén. 

A cseh megszállás szomoru kezdő idején sokszor 
csillogtak biztatóan szemembe a Mihály-kapu ódon 
falának nagy rézbetüi: Respublica ín sese divisa de- 
solabitur. (A magában meghasonlott állam elpusztul.) 
Ahol a politikai erőknek annyi leküzdhetetlen centri- 
fugális iránya volt, ahol az igazságosság és a termé- 
szetes emberi s történeti jog hiánya annyira uralko- 
dott, mint a tőlünk elszakitott Felvidéken: annak az 
államnak az erkölcs nevében mesterségesen össze- 
erőszakolt elemeire szét kellett bomlania. 


öl sétát 


A pozsonyi Mihálykapu-utca. 
Baloldali kép: a pozsonyi Városháza. 


Régi dal... 


Irta: Jókai Mór 


Régi dal, régi dal, régi dicsőségről! 

Fényes napnak ragyogása rózsafelhős égből. 
Világverő Mátyás sirján még a virág zöldül . . . 
A dicsőség hova tünt el a szép magyar földrül? 
Fényben uszott az uri nép, bőségben a szolga, 

Az utolsó parasztnak is öröm volt a dolga. 
Igazságot a szegénynek, diadalt a hősnek, 

A gyöngének oltalmazást, harcot az erősnek. 
Örömmel jött a jó barát örömek házába, 
Reszketve jött az ellenség siralom harcába; 
Fejedelmek kezeiket nyujtják szövetségre, 

Ki meg dugta mind a kettőt háta mögé félve. 
Tudós urak tudományát arannyal fizették, 
Magyar nemzet virulását világnak hirdették. 
Merre nap jár, merre hir jár, három tengerpartnál 
Boldogabb nép, délcegebb nép nem volt a magyarnál. 
Világverő Mátyás sírján még a virág zöldül; 

A. dicsőség hová tünt el a szép magyar földrül? 
Leáldozó nap sütése, alkonyodó égről: 

Régi dal, régi dal, régi dicsőségről! 


(A Dózsa György c. történeti szomorujátékból.) 

A mármarosi hegyekben. 


TUTAJOK A TISZÁN ( saras nxpa sxxo 


Mostanában, amikor mindenkinek az ujja ott jár a 
térképeken és lágy simogató vándorlással igyekszik az 
uj határok futását kitapogatni, az én ujjam állandóan 
messze keleten csatangol, Ungban, Beregben, Márama- 
rosban, ott ahol Nagymagyarország boldog térképén 
már haragos barnába mélyülnek a hegyek magasságát 
jelző szinek. A térképnek ez a kis foltja az én szá- 
momra már nem térkép, nem hegy- és vizrajzi jelzés, 
nem festéknyom és lélektelen mázolás, hanem hegyek, 
völgyek viziója, ahol minden gerincvonalat, rninden 
hullámhajlást és minden patakot ismerek. Ez a 
barangolás a térképen az én számomra élmény, a 
multbanélés, a képzeletbeli megfiatalodás ezeregy- 
éjszakai meséje. 

Itt ez a kék vonal a Tisza folyó. A zuzmarával bo- 
ritott füzesek között csillogó jégfelületet látok, gyere- 
kek sikanyóznak rajta, én is nekifutok teljes erővel, 
bátran rálendülök a tükörsiímára csiszolt felületre, 
aztán egyszerre elsötétedik előttem minden. Hanyatt- 
vágódtam a jégen, a kobakomat ugy megütöttem, hogy 
egy hétig állandóan fájt tőle a fejem. Ha behunytam 
a szememet, szédültem is. Kisebb agyrázkódás lehe- 
tett. De senkinek sem szóltam róla, hősiesen türtem. 
Hősiesen? Attól tartottam, az apám, ha megtudja, mi 
történt velem, jól elnadrágol. Nem, ebben nem volt 
valami nagy hősiesség! 

Aztán ugyanez a természetes díszlet, behavazott 
füzesek között a Tisza jege. Csak tiz évvel később. 
Prémes bundácskákba burkolt kisleányok zsibongtak 
körülöttem, korcsolyázunk, engem odavisznek az egyik 
kisleányhoz, hogy bemutassanak, boldogan igyekszem 
feléje a jégen, közvetlen előtte kiszalad alólam a lá- 
bam és hasraborulok előtte, mint a szerecseny törzsek 

fiai félelmetes kacikájuk előtt. Ma is érzem az arcom- 
ban az akkori pirulás melegét. Csak két ballábu, két 
balkezü, mindenütt felesleges és mindenkinek terhes, 
hasznavehetetlen süldő kölyökférfi tud ilyen mélysé- 
gesen szégyenkezni, (A kisleányok legbutább koruk- 
ban sem.) 

Menjünk tovább! Itt, itt ez a sötétbarna pont 
ugyanabból a korból vidámabb emlék őrizője. Messze 
minden falutól és minden várostól, fenyveserdő tisz- 
tásán rőzsetűz ég, a tűz körül négyen ülünk kamasz 
kölykök, szalonnát sütünk, az egyik gyerek tárogató- 
zik, régi kuruc dalokat énekelünk, bujdosó kurucok 
vagyunk magunk is, már két nap óta kerüljük az isko- 
lát, közben nagyokat huzunk egy piros folyadékkal teli 
üvegből, az üvegben nem szirup van, hanem olcsó 
meggylikőr, ha megettük a szalonnát, kártyázni fo- 
gunk, ferblit és huszonegyet, boldogok vagyunk, mert 
mindezt nagyon férfias és dicsőséges dolognak talál- 
juk. Akkor rnég azt hittük, felnőttnek lenni boldog- 
ság és dicsőség. 

De beszéljünk másról! 
nemzedék erkölcsét! 

Itt, itt.ez a halványabb barna folt a térképen, sze- 
lid lankája égy égreszaladó hegységnek, a lejtőn 
illatos szénakazlakkal tarkázott rétek és fenyőerdők 
váltakoznak. Kanyargó hegyi ösvényen mindig fel- 
jebb és feljebb jut az ember a kerek cipóhoz hasonló 
hegycsucs felé. Az ösvény szeszélyesen kigyózik, el- 
eltünik a mogyorófabokrok között, ahol fürge móku- 
sok dézsmálják a termést. Hangos uri társaság baktat 
fölfelé az ösvényen. A szolgaszemélyzet már előre- 
vitte a hegy derekára az ozsonnát: hideg kávét, friss 
juhturót, rántott csirkét, édes tésztát, savanyu bort. A 


Ne rontsuk a mai fiatal 


kávét és a bort már be Ís hűtötték egy fűzfabokor tö- 
vében, a fölbugyogó forrás vizébe. A halászok már 
fogják a pisztrángot, amit lapulevél között, parázsha- 
lom alatt földbeásva fognak megsütni a helyszi- 
nen. A fiatalság elől, egy szőke leány és én legelől, a 
szőke leánynak a vállán kinyitott vörös napernyő, a 
napernyőt mindig ugy tartja, hogy mindkettőnk fejét 
eltakarja a többiek elől, ahányszor bokrok közé érünk, 
a napernyő és a lombok kettős védelme alatt a fejünk 
összehajlik . . . 

De ne beszéljünk erről! Igazi uriember még ennyi 
idő mulva is ismeri a tapintatos titoktartás kötele- 
zettségét. 

Csak ennyit mondok: köszönöm a sorsomnak, hogy 
életem legszebb korszakát, a gyermekkoromat és a 
zsönge fiatalságomat itt élhettem le ebben a festői 
környezetben a csodálatosan szép díszletek között. 
Köszönöm az Istenemnek, hogy kitörölhetetlen erővel 
vésődtek az emlékembe ezek a tájképek. Az irgal- 
matlan hegyek; ezek nyár derekán is már délután 
árnyékba boritották a völgyben futó országutat, ame- 
lyen kilométeres sétákra indulhatunk egyik falutól a 
másikig. A magas hegyeket, amelyeken fenyőerdő sö- 
tét foltja váltakozik a tölgyesek világosabb szinével 
és a kaszálók sárgászöld foltjával. Ezen a vidéken az 
ember kiszakadt minden kulturából és mégsem volt 
soha egyedül, mert a faluknak nincs határuk, egy- 
másba olvadnak a hegyoldalakon. Ahová a szem el- 
lát, fatörzsekből összerótt kezdetleges fakunyhók,. 
Azokban mindenütt emberek laknak. Akinek jó szeme 
van, láthatja: az elül-hátul vörössárga csíkos kötényt 
viselő orosz asszony most ís ott ül a viz- 
szintes karósor-kerités tetején és ujjai- 
nak lassu mozgásával fonogat. A gyapju- 
szálból vastag harisnya lesz télire, a he- 
gyesorru bocskorba. Vagy az is lehet, hogy 
vörösre festett szövet, a gazda nadrágja 
számára. Hegyes bocskor, vörös nadrág, 
belül szőrös, kivül vörös rávarrással diszi- 
tett birkabőr ködmön, a ,kozsuk" — ak- 
kor lesz csak a ház ura igazi gavallér. 
Vasárnaponként bezsirozza válláig érő dús 
szőke haját, fejébe huzza fekete birkabör 
kucsmáját, aztán bemegy a faluba. Dél- 
előtt templomba, délután kocsmába, este 
tökrészegen haza; — igy kivánja ezt az 
apáról fiura szálló hagyomány. Vaksötét- 
ben, télen, jégtől csiszamlós, frissen hul- 
lott hótól bizonytalan uton, karfátlan hi- 
dakon, szakadékokon át, kóválygó fővel, 
támolyogva, botorkálva, lépten-nyomon 
nrra bukva hogyan kerül föl az irgalmat- 
lan magasba, ahol most a felesége vidá- 
man fonogat, csak a jó Isten tudja, aki 
vigyáz reá. Amig azon a vidéken laktam, 
egyszer sem hallottam, hogy télen, éjnek 
idején, a vad hegyek között csak egyet- 
lenegy részeg orosz is kitörte volna a 
nyakát. 

Nyáron, a , butinok"-ban, az erdővá- 
gásokban, az más. Az már veszélyesebb. 
A leomló fa — ha a kidöntését nem szak- 
értelemmel csinálják —, könnyen elüti a 
körülötte sürgölődő-forgolódó fejszés em- 
berek valamelyikét. Éppen igy: a csuszta- 
tókban lerohanó fatörzs. És nem gyerek- 
dolog az sem, amikor a  duzzasztógátak 
vizét megeresztik és a Tisza vizén meg- 
indulnak a simára hántott, szép, egyforma 
fenyőszálakból összerótt tutajok. Két-há- 
rom tutaj fűzfaháncsból készült guzzsal 
egymáshoz kötve, az első tutaj elején két 
orosz az irányítást végző nehézkes evező- 
lapáttal, az utolsó tutaj hátulján két má- 
sik orosz, másik két evezővel, a középen 
gallysátor a pálinkás flaskó és az élelmi- 
szer számára. Az oroszok vidáman kiál- 
toznak egymásnak, ha kanyarulathoz ér a 
folyó, jobbkezük mutatóujját meggörbitve 


a szájukba dugják és olyan éleset füttyentenek, mint 
a vonat... Joguk van ilyen füttyentéshez, mert van- 
nak szakaszok, ahol utólérnek egy cammogó vegyes- 
vonatot... De aztán Isten irgalmazzon, ha valamelyik 
kanyarodónál torlasz támad, egy tutaj megakad és 
huszonöt, ötven, száz szalad toronymagasságban a 
tetejére . . . 


Persze, most ez a veszedelem nem fenyeget. Ez a 
cseh uralom egyetlen vivmánya. A Tiszán net sikla- 
nak le a békebeli elosztó helyre, Szolnokra, Szegedre 
a máramarosi tutajok. Szegény rutén parasztokon ki- 
fakul a vörös nadrág, se pénz, se posztó, nincs mi- 
ből ujat eszkábáljon helyette. Hasán  megszoritja 
a szijat, hogy a rongyos, kopott nadrág le ne sza- 
ladjon kiéhezett, elgirhesedett testéről. Az erdők 
fája, ha olcsó szállítással nem mehet le a Tiszán az 
Alföldre, a magyarokhoz, nem kell senkinek, fele árát 
sem éri, ami azt jelenti, hogy huszadrész munka az 
erdőben és századrész munka a deszkát fürészelő te- 
lepeken. A nép, ez a kedves, türelmes, jóindulatu, 
jólelkü rutén nép nézi a Tiszát, amint dél felé, Ma- 
gyarország felé szalad és nem érti az egészet... 


Én pedig itt a térképen nézem a kék vonalat, 
amelyik a Tiszát jelzi, nézem a mellékfolyók hajszál- 
ereit, amelyek befurakodnak a hegyek barna folt- 
jaiba. Száz és száz apró kék vonal, száz és száz erős 


elszakithatatlan acélszál. A természet ereje köti az 
Alföldet a Felvidékhez és hiszem, 
nemsokára megindulnak le a Tiszán, 
máramarosi tutajok... 


erősen hiszem: 
el Szegedig a 


e 


HAZAFELÉ... 


EGY RÉGI LEVEL (1920) 


Testvér! 

A hatodik esztendő ez azóta, hogy a grodeki lá- 
pok előtt megvivták a második lembergi csatát s tiz 
hónapja immár, hogy nem láttalak, testvér. Hat esz- 
tendő alatt megváltozott sok minden: apró gyerekek 
születtek, az öregek sirjaikba tértek s halálukban kö- 
vették ama pajtásainkat, akiknek siratlan emléke 
szüntelenül hazafelé integet a Nida-parti füzesek mel- 
lől, a Macsva lidérceinek képében vagy a tomasovi 
erdők zugásában. E kisértetek imbolygó integetésétől 
minden éjszakán uj keserüségre csordul ki a szi- 
vünk... Sok minden megváltozott, testvér! A fű ha- 
todszor hervadoz a kárpáti temetőkben, Boroevics 
nem sétálgat a kassai korzón s a cigányok nem gyan- 
táznak vonót, hanem hónuk alá csapván a hegedüt, 
dideregve, feltürt gallérral huzódnak el hajnalon- 
kint a halott utcasarkon. De ha megváltozott is sok 
minden: a szeretetünk megmaradt, amellyel — erdő- 
kön, mezőkön, vizeken át — rajongva ölelünk meg 
benneteket, ahányszor csak az eszünkbe kerültök, 
testvér! 

Mert az eszünkbe vagytok szüntelenül s lankadt 
képzeletünk előtt felmerülnek minden estén a régi ar- 
cok és régi tájak. Alig tudunk rólatok valamit, mert 


A késmárki katolikus templom tornya. 

IRTA : KOMÁROMI JÁNOS 


az uj határok felett legfeljebb ha a madár tud át- 
repülni, meg a felhők, amelyek andalogva mennek 
észak felé, mindig észak felé... Testvér! Testvér! 
Áll-e még a vinnai vár, hajnal előtt indulnak-e fu- 
varosok az eperjesi vásárra, a beregi erdők szélén fel- 
sir-e még az urasági kondás tilinkója, az ungi ber- 
kek között álmodoznak-e még az udvarházak roskatag 
falai s a hardicsi molyva táján belekiált-e még az 
éjszakába a kuvik, mialatt felhőről felhőre ugrál a 
hold s kisértetek szállnak föl az Ondava szőke vizé- 
ből? A kovácsszin alatt tart-e még a kaszinó s 
Humenyik mester, miközben serényen patkolgatja a 
tótocska lovakat, fogadkozik-e még becsületszavára, 
hogy igenis látta Görgei Arturt Világosnál, amikor 
két zacskó aranypénzért eladta a hazát? Igenis, ugy 
éltesse őtet az Isten, hogy saját két öklével fenye- 
gette meg az árulót, mialatt a diktátor megvasalva 
bánkódott egy pádimentomos szobában, de még ak- 
kor is olyan kubaszivar fityegett a .szájában, mint 
egy kukoricacsutka. Ne mosolyogj, testvér, hiszen jól 
tudta mindenki, hogy Humenyik majszter a világon 
sem volt még akkoriban, de talán emlékezni fogsz 
még reá, mily szivrepesve hallgattuk, valahányszor 
fölhevült és átkozódott szabadságharcunk e megrázó 
epilógusa fölött. S igaz-e, testvér, amit a tavasszal 
hallottam a tanító urtól, hogy falunk birája keserü- 
ségében le akarta tenni huszesztendős tisztjét, de az 
uj hatóságok tudni sem akartak róla és hogy Csalma 
bátyánkat fölötte megviselték emiatt hazafias aggo- 
dalmai? Állitják egyesek, hogy a nadrágszijat három 
lyukkal kellett beljebb fognia immár: annyit eresztett 
potrohából rut gondjai következtében. S hallottam 
azonfelül valakitől, hogy időközben paszulycsőszünk, 
Fityera bácsi is lehuzta a bocskort, azaz elhalálozott. 
Becsületes, nagyon becsületes volt szegény öreg, nem 
lopott soha, legfeljebb egy-egy zápfogra szóló bagót 
az édesapám dohányskatulyájából s meg vagyok róla 
győződve, hogy tiszta földipályája jutalmaképpen ő 
is odakerült a mennyei angyalok kórusa megé, hol 
ís huzamos sanyaruságok után most ingyen-lekvárt 
pofázhat s ebédre annyi mézesbobálykát élvezhet, 
hogy hentereg tőle a szalmában. 


Sokszor gondolunk reátok, testvér! Mert tudni kell, 
hogy amig meg nem feledkeztünk egymásról, soha- 
sem fogy el reménykedésünk. S ó, a reménykedés 
nagyobb erő mindennél! Addig is, amig csüggedt kar- 
jainkkal a régi hazánkban ölelhetjük át egymást, en- 
nek az örök reménykedésnek kell áltatnia bennünket. 
Siket éjjeleken tul, mikor odakint a nesz fülelget csu- 
pán s erre a riadozó kis Magyarországra csak az éj- 
szaka csillagai őrködnek, —  szünetlenül kisért az 
óhaza képe. S látom ilyenkor vén templomunkat a 
dombon: oldaláról hulldogál, egyre hulldogál a vako- 
lat, tetejéről minden éjszakán egy zsindelyt hajit le 
az idő s Szentandrás-napra nem marad a hátán egyéb, 
mint a puszta csontváz. És nincs senki már, aki rend- 


behozná egyszer! A nagyutcán nem szól a 

kisbiró dobja, mert Sándor Györgyöt 

nyugdijazták az uj hatóságok. Ez a köte- 

kedő fickó szernükbe mondta ugyanis, 

hogy inkább főtt bécsíitökön huzza ki a 

közeledő telet, de a magasabb intézkedé- 

seket nem hajlandó közhirré tenni egyéb 

nyelven, csak a saját egyetlen édes anya- 

nyelvén. Sándor Györgynek különben is 

pontos értesülései vannak hétről hétre, 

hogy jövő tavaszra fordulni fog a kocka. 

Ó, hányadszor nem áltat már bennünket 

ez a legközelebbi tavasz! 

. . E haláloscsendü éjszakákon gyakran 

látom a régi iskolát is: az udvaron áll 

még a csenevész eperfácska, de a méhes 

üres lett s laboda és gaz közé temette el 

magát. Alszik az iskola és alszik a tanitó 

ur. A tanitó ur nem lapozgatja többé 

a Zalán futásáról szóló nagyhirü elbe- , 
szélő-költeményt, Bajza finom dolgaihoz sincs sok 
kedve immár, ahelyett mellére ereszti dohánypor- 
ral bevert szakállát s csak olyankor mordul egyet, 
ha ujabb sürgős figyelmeztetés érkezik a pos- 
tán, hogy most már mulhatatlanul hagyjon fel az 
okvetetlenkedéseivel, Ám a tanitó urnak nem csupán 
gerince van, hanem ismeri némíleg a szuverén ma- 
gyar királyi kormány vonatkozó rendelkezéseit is, 
meg sem mozdul tehát. Hiszen tudatában van, hogy 
az Apponyi-féle intézkedés jogot biztosit a többségi 
nyelvnek... "Testvér! Testvér! E nyughatatlan éj- 
szakáimon gyakran hallom a tanitó urat, amint az ide- 
geri hatóságokkal vitázgat: 

— Bocsánat, uraim, de én ragaszkodom az Ap- 
ponyi Albert kegyelmes ur rendeletéhez! Önök fe- 
nyegetőzhetnek, én azonban tiltakozom e rendeletadta 
jogomnál fogva! 

Tavaly óta fizetése sincs már a tanitó urnak, ám 
a tanitó ur nem csupán óvatos tanügyi férfiu, ha- 
nem megvan az a képessége is, hogy a jövőbe tud 
szimatolni. És igy, nyárközepe táján, ha kiáll az 
agyagtornácra s vénülő szemeit meghordozza déli tá- 
jak irányában, honnét — a Bodrog füzesei felől — 
szokatlan ködök integetnek neki s a ködök hátán 
gyenge délibáb kergeti sajátmagát, a tanitó ur ösztö- 
nösen érez valamit 8 felbólint szegény: 

— Készülnek, biztosan készülnek odaát... Jehova- 
Isten, micsoda kavarodás lesz itt az őszre! 

Tudom, testvér, hogy nehezen huztok ki egy napot 
a másik után. De türelem! S ha már nem birnók tü- 
relemmel, hát áltassuk egymást! Mindig áltassuk egy- 
mást! Mert mi lenne velünk, ha egyszer bizakodni 
sem tudnánk többet? Ládd, bennünket is nem egy- 
szer megszáll a kétség... Tegnapelőtt magam is azt 
hittem, hogy az isten ís elfordult már tőlünk, de 
ugyanakkor huszárok kocogtak el a Fehérvári-uton s 
micsodát rikoltottam feneketlen örömömben! 

Huszárok kocogtak el a Fehérvári-uton, testvér. 
Ugy mentek kettessorban, hegyes kis sipkájukat a 
jobbszemöldökükre biggyesztve. Volt közöttük, akinek 
takaros selmeci pipa foglalta el a jobb bajuszsarkát. . . 
És hogy ültek a lovon, testvér! Ugy ültek a lovon, 
mintha tudomásul sem vették volna, hogy ló van 


Nagy-Appony várromja a Tribees oldalán a Nyitra 
völgye fölött. 


alattuk, ámbár igaz másfelől, hogy egy ilyen magyar 
királyi huúszárlónak több esze van, mint egy román- 
hadseregbeli kapitánynak. S ahogy elmentek a Fe- 
hérvári-uton, olyan emlékek riadoztak bennem, hogy 
föl kellett volna ujjonganom... De a keserüség miatt 
mindössze egyet sóhajtottam utánuk. Mert én láttam 
ezeket a huszárokat, mikor a kamionka—sztrumilovai 
országutoi épily hanyag kocogóban és zengő nóta 
között huzódtak el az ágyuk földi felhői alatt reánk- 
siető ellenség irányába. Volt pedig ez 14-es augusztus- 
ban. És láttam ezeket a huszárokat aztán, amikor 
megeresztett kantárszártal s csattogó mentében zug- 
tak át a ravaruszkai tágas réten. Cikázott a kardjuk 
s estére vér csepegett már mindegyik huszár kard- 
járól. Volt pedig ez 14-es szeptemberben... És lát- 
tam őket fnégegyszer! A nadrágja veres volt még 
valamennyi huszárnak, de akkor már gyalogosan me- 
neteltek a limanovai sáncok elé s énekeltek zengő 
karban, mint három hónappal előbb, a kamionkai or- 
szágut porában... Mindent elvesztettünk azóta, csak 
a huszárjaink maradtak meg! S amig látjuk őket, 
sohasem szabad elveszteni okos nyugalmunkat,. sőt 
ugy illenék olykor, hogy fölorditsunk az önérzettől. 

Mert eljön még a délután vagy az este, eljön 
még, amikor ezek a huszárok tifelétek forditják majd 
lovaik fejét. S ha az első két huszár felbukkan majd 
a felsőtiszai gázlókon vagy a gömöri erdők alatt, 
tudom, hogy le fogtok esni előttük s jajgatva ölelítek 
össze még a lovaik lábát is. Azért intelek, testvér, 
hogy csak türelem s a magunk felett való uralmat 
nem szabad szem elől tévesztenünk. Mert amig ma- 
gyar huszár kocog el a házunk előtt, mindig biz- 
tatgatom magamat s biztatlak téged is, testvér, hogy 
urak leszünk mi még az ungi Krajnyán s tikkadt 
lovainkat megitatjuk mi még a sebes Nyárád vi- 
zéből ... 

E szilárd tudatomban ölellek mégegyszer, testvér. 
S küldjük örök  üdvözletünket Bereg  ruténjeinek, 
Késmárk városának, Kassa magyarjainak, Turóc tót- 
jainak, Lubló németjeinek s kivánjuk tinéktek a jó- 
reménység kiapadhatatlan forrásait! 

KOMÁRONM 


IRTA: HARSÁNYI ZSOLT 


Az aranyember városa. A nagy piac felé menet 
emeletes házat látni: ennek a helyén, hajdani föld- 
szintes házban töltötté gyermekéveit Jókai. Aztán, 
mikor más városba adták iskolába, ide tér haza va- 
kációzni, mint Petőfi Sándor jóbarátja. Ennek majd- 
nem száz éve most, az író már régóta porlad testi 
valójában. De ércba öntve ott ül a magyar kulturpa- 
lota előtt. A szobor a nagy mesélő elképzelésében áb- 
rázolja az irót. S mint neki volt, szülővárosának is 
kifogyhatatlanul sok a inesélni valója. 

Ezeréves város ez, mint maga a nemzet. Anony- 
mus irja, hogy mikor Árpád már az egész országot 
meghóditotta, Ketel vezérnek nagy földet adományo- 
zott a Vág torkolatánál. A vezér fia ott várat épitett 
s ezt Komáromnak nevezte. Ez a Komárom ezer év 
alatt aztán annyit szenvedett, hogy valóban megbűn- 
hödte már a multat és jövendőt. A tatárjárás, a tö- 
rök dulás, a kuruc háboru minden baját kiállotta. De 
nemcsak ilyen általános csapások érték, amelyek más 
városokat is sujtottak. Érdemes megnézni, hogy pél- 

§ házat szabad épiteni. 


A komáromi Városháza. Előtte Klapka György, Ko- 
márom hős védőjének szobra. Baloldali kép: a komá- 
romi Jókai-szobor. 


dául mi minden csapott rá a legutóbbi kétszáz év 
alatt. Mintha csak a tragikum maga volna hozzákap- 


] csolva születése óta. 


1709-ben pestis tört rá. Sok ezer ember veszett el, 
a végén már a betegeket is elásták a halottakkal 
együtt. Egykoru tudósitás szerint a betegek közül 
,sok erővel is ki akart mászni, de visszataszították" 
A vész két évig tartott. 

1763-ban Péter Pál napkor földrengés érte. A vár- 
ban sárga kénköves láng tört elő a talajból, a Vág 
torkolatánál a Duna forró vizet és hamut okádott 
magából. Összedőlt az egész város. Mária Terézia el- 
rendelte, hogy Komáromban ezentul csak földszintes 
Ennek a hagyománynak még 
ma is érezhető az ereje. 


1783-ban megint földrengés. Szörnyü pusztulás. 


" Ennek emlékére huzzák meg a harangot minden dél- 


után, a Szent András-templom harangjait még mai 
napiglan is. 

1809-ben jeges árviz. 
omlott össze. 

1822-ben megint földrengés. Három hétig 
gyengébben, hol erősebben, szakadatlan. 

1831-ben kolerajárvány. Hétszáz halott. 

1848-ban óriási tűzvész. Majd az egész város le- 
égett. Még a Duna hátán álló gabonás hajókra is át- 
csapott a tűz, husz. hamvadt el belőlük. És már állott 
a háboru. 

1849-ben a város ostroma. Tűz, vér, rengeteg kár. 


Több mint háromszáz ház 


hol 


És a szabadságharc bukása. Rögtön utána megint je- 
ges árviz. A kár százhatvanezer forint. 
1878-ban . jeges árviz. 

1880-ban megint árviz. A Vág hidját is elsodorta 
a veszedelem. 

1914-ben világháboru. 

1919-ben forradalom, 
szállás. Aztán Trianon. 

Ennyi elég egy város kétszáz évnyi életrajzából. 
Bámulatos életerő kell ahhoz, hogy város ezt átélje 
és most mégis teljes virulásban várja a jövendőt. 
Vajjon mi adja neki ezt az erőt? Talán az, amit Her- 
man Ottó ir , Az igazi magyarok" cimű könyvében. 
Ott ez olvasható: , A magyar arcra és tekintetre nézve 
a próbakövet ott találjuk meg legbiztosabban, ahol, 
mint például Révkomáromban, tömör elem áll fenn, 
mely hajlam és hivatás szerint egynemü, nem vegyül 
és csak kevés töredéke veszi fel a divat mázát. Ezt 
az ugynevezett komáromi szekeresgazdák alkotják. 
Megfelelő renden bármely más nemzetnél ehhez fog- 
ható tekintetet hiába keresünk." 

Valóban, láttam ezeket a szekeresgazdákat és sze- 
mök közé is nézhettem. Az emberi méltóság és egész- 
ség olyan ereje él ezekben a szemekben, hogy Ko- 
márom elpusztithatatlanságát rögtön meg lehet ér- 

. teni. De akkor is, ha ennek a vidéknek szülötteire 
vet egy futó pillantást az ember. Idevaló volt Komá- 
romi Csipkés György teológiai profésszor, a XVII. 
század hires hitvitázója. Vagy Kultsár István, az első 
magyar ujságíró. Vagy Péczely József, az irodalmi 


kommunizmus, cseh siatá 


uttörő, Pálóczi Horváth Ádám, Baróti Szabó Dávid, 
Tóth Lőrinc, Beöthy Zsolt, Dalmady Győző. A tudo- 
mánynak Jedlik Ányost, Szinnyei Józsefet, Takács 
Sándort s a csillagász Konkoly-Thege Miklóst adta 
ez a város vagy vármegye, a művészeteknek Jászai Ma- 
rit, Feszty Árpádot, Komáromi Katz Endrét, Schmidt- 
hauer Lajost, a közéletnek Thaly Kálmánt, Pázmándy 
Dénest, Ghyezy Kálmánt, Darányi Ignácot. Csupa 
színmagyar tehetség csirája a szinmagyar őstalajból. 
S a legnagyobb: Jókai Mór. De akik nem ebből a ta- 
lajból származtak magok, csak ideszivta őket Komá- 
rom magyar kulturális élete, azokból is tiszteletre- 
méltó névsor kerekedik. Itt tanitott Czuczor Gergely, 
itt élt a nemesi felkelés ideje alatt Csokonai és máig 
is negvan a komáromi Dunaalmáson Vajda Juliánna 
sirja, aki nem volt más, mint a Lilla-versek ideálja. 


A nagy szellemek hagyománya itt él a két par- 
ton és közbül az Erzsébet-szigeten. Egy Komárom ez 
ma is, ugyanaz a szellem és ugyanaz a faji erő fogja 
össze, önkényesen rajzolt határok csak papiron vág- 
hatják el. A Duna jobbpartjáról áthallatszik a hajó- 
sok éneke a Szigetre s a balpart ligetei átküldik. illa- 
tukat tavasszal a másik oldalra. Aki a hidról körül- 
néz, az egyetlen pillantással egybefogja Ujkomárom 
házsoraít, a Vág lombos torkolatát és az ősi Komá- 
rom templomtornyait. Ez mind, mind azoké, akiket 
Herman Ottó tudománya az igazi magyaroknak nevez. 

Komárom az aranyember városa. És éppen any- 
nyiíra számit magyarnak, mint Jókai. 


Máramaros vármegye küldöttsége Rákóczi és bujdosó társai hamvainak hazahozatalán 1906-ban. Beszédes em- 
léke ez a kép a jobbára ruthén és román lakosságu vármegyében uralkodott nemzeti együttérzésnek. A balol- 
dali zászló a Dolha községben a ruthének által, a jobb oldali a Középapsa községben a románok által templo- 


mukban kegyelettel és féltékenyen őrzött 


, Rákóczi zászló", amely alatt a ruthének és oláhok küzdöttek Rákóczi 


szabadságharcában. Középen báró Perényi Zsigmond, Máramaros vármegye főispánja. 

Selmecbányára 


Gondolatban hazamegyek. A garamberzencei állomáson leszállok a 
ruttkai gyorsról. A széles pályatest végén már vár rám a selmeci kis- 
vasut. Parányi kocsidobozaival olyan valószínütlenül, mintha nem is 
komoly közlekedési eszköz lenne, hanem gyermekkoromnak egy kedves 
játéka, amit majd eltologatok a keskenyvágányu sineken. Aztán, ha 
már harmadszor is felbukkan a hegyek között furakodó vasutacska ab- 
lakán a bazalttetőn álló kálváriatemplom két piros tornya, a kerekek 
izgatott nyikorgással sebesen futamodnak lefelé és mintha kipattanna 
a völgyből, hirtelen és váratlanul az égboltozatra rajzolódik a Leány- 
vár kecses teste. Gyerekkoromban, amikor a vár szűk ablakaiból még 
meleg fények csillogtak a beesteledett város felé és a torony lágy iv- 
ben meghajló tetőzetét sűrű hólepel takarta, sokszor ugy tetszett nekem 
mintha egy hatalmas, kivilágitott karácsonyfa állna a hegytetőn. 

Ez már Selmecbánya. A Tanád alatt szikrázva szóródnak szét a nap- 
sugarak az Óvár barokktornyára tüzött kettős keresztről s mintha csak 
adott jelre történnék, a völgy mélyéből régi templomok és házak nyuj- 
togatják toronykarjaikat méltóságteljes nyugalommal magányosan álló 
alakja felé. Itt már az ezeresztendős történelem lehellete csap felém 
zegzugos utcákból, bolthajtásos kapualjakból s a hegyek felsebzett ol- 
dalán titokzatos, félelmetes homállyal ásító bányajáratokból. 

Nagyon régi város az én városom. Talán a római időkkel egyidős 
a város cimerpajzsán megörökitett arany és ezüst gyík legendája, mely 
szerint egy arany és egy ezüst gyík vezette el a juhait legeltető pász- 
tort az első fémlelő helyekre. Királyok bankárja volt valamikor Sel- 
mecbánya. II. Endre e dusgazdag város , urbura"-jából adományozott 
háromszáz márka ezüstöt királyi pohárnokának. E város plébánosát, 
Girardust küldi IV. Béla a pápához követségbe és 1245-ben olyan sza- 
badságjogokkal adományozza meg, mintha nem is királyi város, hanem 
valóságos kis respublika lenne. A királyok e bankárja viselte évszá- 
zadokon át a magyar királynék udvartartásának költségeit. Stech Bol- 
dizsár, a város dusgazdag birája, akit Beatrix királynő a , nobis dilectus 
notarius" jelzővel tüntetett ki, szekérszámra szállította az aranyat a 
költekező királynő udvarába. A selmécbányai levéltár történelmi plety- 
kákat őrző pergamenjeinek suttogása szerint nemcsak az uralkodó, 
hanem a nő szivét is meghódította. Ezzel a polgári öntudatban nevelő- 
dött, büszke várossal viaskodott végestelen pörökben a nagy magyar 
költő és izgága főur, Balassa Bálint. Ez a város vendégelte meg arany- 
ból vert asztalnál, népes lakomán Mária Teréziát, a lakoma végén neki 
ajándékozva e dáriusi kincset, amelynek anyagából verették állitólag 
a hétéves háboru költségeit fedező tallérokat. Olyan gazdag nagyur is 
folyamodott kölcsönért Selmecbányához, mint a mostani bolgár dí- 
nasztia magyar őse, gróf Koháry Ferenc. Ott vigadozott nem egyszer 
kuruc tábornokainak vezérkarával Rákóczi fejedelem. Ugyane falak 
fogadták be a hadseregével átvonuló Görgeyt és kevéssel utána gróf 
Grobbe muszka tábornokot. Itt diákoskodott Petőfi és Mikszáth. Ez 
volt a magyar Heidelberg. 

Ezekre gondolok, amint előbb le, majd föl kell mennem a kis vasuti 
állomástól a városhoz vezető uton. Elhanyagolt, pusztuló kis park mel- 
lett haladok el. Valamikor honvédszobor állt ott. Én még azon a tü- 
zes, tavaszi délelőttön pillantottam meg először, amikor ércteste kilé- 
pett a ponyvák mögül és alatta díszmagyarok drágakövei csillogtak 
zászlóknak erdejében. Annak az ódon háznak ablakából néztem a Sszo- 
boravató ünnepélyt, ahol még élt kilencven évével Goldbrunner Sán- 
dor bátyám, a bányavárosok utolsó főispánja. Engem itt minden kőhöz 
ifjuságom emléke füz. Ez a szürke és komor palota, amelyhez most 
érek, az egykori kamaragrófok székháza volt. Az én gyerekkorom 
idején még magyarruhás hajduk vártáztak a kapujában kivont karddal. 
Ez meg a hires Terrasz, amit Mülbeck Károly sok kedves rajza is 
megörökített s melynek vaskorlátján akadémikus diákok lebzseltek 
csapatosan az esti korzó idején. A Katalin-templommal szemben egy 
furcsa ház, zsindelytetőzete kétszer akkora, mint kőépítménye. Prasov- 
nyának hivják. Attól nem messze a Szentháromság-tér. Én azt hiszem, 
a világ egyik legszebb barokk tere. Ott áll a mi házunk is zsindely- 
tetős főkötőben, nagyanyó arccal. Sok mindent átélt, igen öreg már. 
Abban az időben épült, amikor Mátyás király budai várát először dul- 
ták föl a törökök. Én tizennyolc boldog esztendőt töltöttem el az ölében. 

Az ut hosszu, mert itt minden lépés az évszázadokba vezet s az 
utasnak, aki ma még csak gondolatban járhat ezen az uton, kevés az 
ideje. De ennél a furcsa tornyos háznál egy pillanatra mégis meg kell 
állapodnia. Ez a Klopacska. Innen verte fel és küldte éjszakánként a 
fakalapáccsal döngetett, lebegő zsindely álmokon áthatoló félelmetes 
hangja tárnák és aknák mélyébe a selmeci bányászt. Ez volt az ő éb- 
resztőjük. Talán nincs nehezebb élet, mint a bányászé. Közülük sokan 
ugy öregedtek meg, hogy a vasárnapok kivételével nem is láthatták 
Istennek éltető napját. És mégis ezeknek az igaz, mélyen vallásos és 
szelid lelkü embereknek egyetlen rátartiságuk az volt, hogy bányászok- 
nak születtek. Selmecbánya ma már az egyetlen hely, ahol a bányász- 
nak mindennapos viselete még ma is a bányászegyenruha, ahol maga 
a nép ragaszkodik rabszolga sorban töltött multjának ehhez az emlé- 
kéhez. A selmeci bányász, hol hősködő hanckó (ez volt szeretettel hasz- 
nált gunynevük), máskor meg igazi: hős, aki félelem nélkül ereszkedik 
le a bányák ezerméteres, halálveszedelmet rejtegető mélységeibe. Néha 
olyan szeretetreméltóan együgyü, aminőnek kissé eltorzítva Mikszáth 
is megrajzolta évődő humorával, máskor ősi alkotó erő bölcsessége 
sugárzik belőle. Hiszen ezek a szegény hanckók épitették fel Selmecet. 
Szép templomai, monumentális szobrai, számos középülete tulnyomó- 
részt az ő adományífilléreikből létesült és az ő véres verejtékkel járó 
munkájuk véste a selmeci bércek alá a világnak egyik leghosszabb 
földalatti járatát, a II. József-tárnát. Aki ezt a népet ismeri, az meg 
is szereti. Ez a nép becsületes, jó és szorgalmas, hagyományainak vi- 
lágában él végtelen egyszerüséggel s szenvedésekkel teli életét a szelid 
humor öngunyjával hinti tele. 

Az utas, mig mindezt átélte gondolatban, elérkezett a hegybányai 
városkapuig. A jegenyeóriásokkal szegett uton még egy pillantást vet 
a hegyek világa felé. Az óriás völgykatlan tulsó oldalán hatalmas szik- 
lahomlokát emeli az ég felé a Szitnya. Valamikor ott állt a Balassák 
sasfészke. Szép időben az esztergomi Dunáig lehet ellátni a csúcsáról. 


Odáig, ahol már bontják a trianoni határt. Szitnyai Zoltán. 

Körmöcbánya. 


NE SIRJATOK CIPCER LÁNYOK... 


Hogyan is szólt a régi, kedves szepességi diák- 
nóta? , Megy a vonat Kassa felé sebesen, — Benne 
ülnek a diákok kényesen. Ne sirjatok cipcer lányok, 
visszajönnek a diákok...!" 

A Cips, a Szepesség, az a drága halványzöld és 
világoskékkel szinezett táj, amelynek ölében csipkés- 
tornyu, boltíves kis városok várták szeretettel egy- 
koron az Alföld diákjait. Azazhogy nemcsak az 
Alföldét, az egész ország diákjait várták tárt kapu- 
val, tárt szivvel. Igló, Lőcse, Késmárk, Podolin.. . 
élénk, hangos diákélet zajlott itt mindenhol. Fölverte 
a csöndes házakat, a csöndes utcákat a hangos ka- 
cagás, a hangos magyar nóta. Megy a vonat Kassa 
felé... Az iglói piacon... Ne sirjatok cipcer lányok, 
Visszajönnek a diákok! ... 


x 


Mikszáth Kálmán, akinek egy-egy novellája olyan, 
akár maga a lankás, bárányfelhős, nefelejcses, édesen 
mosolygó felvidéki táj, Mikszáth Kálmán mondja a 
,, Cseregyerek" intézményről, hogy nemcsak gyöngéd 
szülő volt, aki kitalálta, de egyuttal poéta is. Mert 
mi is volt az a cseregyerek ,intézmény"? Tegyük 
föl, hogy százkalapu Tóth uram kisebbik fia fölmegy 
Debrecenből Iglóra, latin iskolába, német szóra. 
Lakni fog Karl Schubert kereskedő urnál a Winter- 
strassén. De nem fizetnek ám érte pengő forintokat, 
hanem elvállalják helyette Schubert Gréte kisasz- 
szonyt, kosztba, kovártélyba, cserébe. Így vitt aztán 

Schubert Gréte tátrai levegőt, édes napsugarat Deb- 
recenbe a Nagypereces-utcába és így  fürösztötték 
tejbe-vajba Tóth Pistát Iglón, a  Winterstrassén, 
Szepes Iglón. 

A mult század utolsó éveiben, egészen a nagy há- 
boruig, egyre nagyobb divat lett , német szóra" kül- 
deni a diákot. Ez valójában inkább képletes dolog 
volt, mert ott bizony a magyar szó dominált. De 
hogy mennyire , mindenfelől" tódultak a diákok a 
Szepességre, ime pár bizonyság az én érettségit tett 
bajtársaim csokrából. Nevicky Miron valahonnét Er- 
dély széléről került Iglóra, Jakobcsics Titusz Szabad- 
káról,  Bottlik Pista Tibolddarócról, Buzás Anti 
Debrecenből, Strausz Pista Budáról, Wieland Ákos 
a szomszéd faluból, Márkusfalváról. Éliássy Sándort 
Egerből küldte az édesapja Iglóra, a Szádecky-fiut 
Kolozsvár adta nekünk. Fráter Emil Biharból, Élesd- 
ről érkezett, Mizsey Palya, Gulyás Miska Jászberény- 
ből. Néha egy-egy diák-kamarában együtt volt a 
békebeli boldog Nagymagyarország. 


kk 


A szepességi, hires, régi professzorok szerették, ha 
a , nebuló"-kat elsőizben a szülőik hozták föl Iglóra, 
Lőcsére, Késmárkra. Szinte kötelező volt az iskolai év 
kezdetén: a tanár urakat, a kisérő szülővel együtt ott- 
honukban fölkeresni. Szimbólum volt ez: a tanárok 
otthona föltárult a tanítvány előtt. Régi boltives há- 
zak, hatalmas könyvtárszobák, ásványgyüjtemények 


szepességi rézmetszetek, branyiszkói hősi emlékek 
várták itt a diákokat. Kitárultak a professzorok la- 
kásai és kitárult a professzor urak szive. Apróra ki- 
kérdezték az ,uj diák" kisérőjét, mik a jó szokásai, 
melyek a rosszak, mi a hajlandósága, tehetsége, ko- 
moly ambiciója, milyen a játékos kedve? A tanár 
ur az első órán már régi ismerősként üdvözölte uj 
diákját, akiről sok mindent tudott, akiről már világos 
képet alkothatott magának. 

Modern pedagógusok, figyeljetek föl erre a sze- 
pességi diákemlékre! 


Csak most látni, milyen nagyszerü emberek vol- 
tak ezek az öreg iglói professzorok. Hadd idézzem 
— mindenkori okulásra — pár szavukat, volt osz- 
tálytársam, Bajtay Mihály feljegyzése nyomán: 

Geyer G. Gyula tanár ur egyszer igy , sértette" 
meg az egyik gazdag alföldi gyereket. 

— Tudom, hogy apádnak kétszáz ökre van oda- 
haza. Miért küldött éppen téged...? 

De azért nem adott neki szekundát. Beérte egy 
tréfával, de utána megcirógatta a fiu ijedt arcát. 

Zimann János tanár ur hires mondása: 

— Kevés ember tud — ember lenni. Emberré 
csakis a tudás és a szív nemessége által lehetünk 
Igyekezzetek emberré lenni, ne vakitsanak el cimek, 
vagyonok. Embertársaitokban azt mérlegeljétek, ami 
a fejükben és a szívükben van. 

Schermannm tornatanár ur , nyilatkozata": 

— Tornásszatok szorgalmasan, birkózzatok, fiuk, 


erősödjetek, gyarapodjatok, mert az életben a ke- 
mény ököl éppen olyan fontos, mint a tudomány. 
Pákh Károly, a híres magyar professzor szavai: 
— Ahol nincs ész, nem sokat ér a tudomány. A 
józan észt nehéz memóriával pótolni. . . 
Ime, ilyenek voltak a régi iglói tanárbölcsek. Itt 
van néhány mondásuk. És egyuttal a — fotografiájuk. 


Mi türés-tagadás, sok baj volt az akkori időkben 
a diákokkal De olyan bajok voltak ezek, amelyeket 
mosolyogva ostromoltak, virággal büntettek. Vagy 
nem a legédesebb büntetés volt az, amikor a lum- 
poló diákot a diáktömlöcbe, az u. n. karcerbe csuk- 
ták és a rabnak bedobott az , ideál" egy szál piros 
rózsát? 

Az élénk, pirosló, néha vad temperamentum vi- 
szont alig tombolhatta ki magát a szepességi kisvá- 
rosok acélkék hüvösségében. Mégis gyönyörü szerel- 
mek keletkeztek itt, nem egy, évek multával, házas- 
sággal végződött. — , Ne sirjatok cipcer lányok, — 
Visszajönnek a diákok...l!" 


ae 


Megható volt a diákok bucsuja a Szepességtől. A 
kisvárosok kedves népe ott tolongott a kassa—oder- 
bergi vasut régimódi állomásának kavicsos perronján. 
Fölrakták a fiuk a batyukat, a vászonkoffereket a 
barnaszinü kocsikba, virágos koszoru ékeskedett a 
mozdony kürtőjén. A szigoru tanár urak lelkében 
meghatottság, szép, lenhaju, nefelejcsszemü kislá- 
nyok szemében könnyes szomoruság. Egy-két pilla- 
nat, már szól a mozdony sajátságos, huhogó fütty- 
szava és — , Megy a vonat Kassa felé sebesen, se- 
besen . . . !" 

ax 


Ezekben a mostani időkben különösen sokat gon- 
dolok a Felvidékre, az égre rajzolódó Magas Tátrára, 
a Hernád nefelejcses, zöld fűszőnyeggel borított part- 
jára, ifjuságom, álmaim drága kis városára. És egy- 
szerre csak — leültem régen hallgató zongorám mellé 
s valami belső parancsnak engedelmeskedve, nagy 
idők után fölcsendült ujra a régi iglói nóta: , Ne 
sirjatok cipcer lányok... Visszajönnek a diákok!" 


Farkas Imre. 


VÁSÁR 


A Gácsi-utcán végig már hazafelé terelték a ma- 
radék marhát az emberek. Szembe kapta őket a vé- 
kony, srófos kríványi szél, belefurt a marhájukba és 
a bőrük alá. Szemezett por vegyült a sebes szélbe, a 
marha is bőgött tőle s a Szentháromság szobrán a 
mérleget tartó Justitia kezében ingatagul himbálódzott 
a mérleg. 

Ide a Bástya-utcába, a lépcsők alá bekanyarodni 
nem volt érkezése a sietős hegyiszélnek. Erre a védett 
helyre beszaladt az ember, kicsipett arcát már a kes- 
keny utcában megmelegítette, aztán jobbra lépett a 
vaspárkányu melléklépcsők felé, be a boltivek alá. 
Itthon érezte magát. 

Az árkádok alatt vendégfogadó. Panaszos Jóska 
átfázott testtel be a vendégfogadóba. 


A kocsmáros kerékbetört nyelven beszélgetett egy 
bőrkabátos emberrel, aki a csapospolchoz támaszko- 
dott. 

—. Voltam életemben én is nehezen eleget, nem is 
egyszer. Nehézségekben tugya... Mikor a fogsornak, 
az állkapcának nincs munkája, nincs mit őrölni a száj- 
ban, azt én is jól ismerek... Azelőtt kitanult bognár 
voltam Zvolenban. Zólyomi mester ott, egy haszonta- 
lan lingár ember azt adott enni nekünk inasok szá- 
mára is, amit hizóknak. Sertéseknek tugya... Egyszer 
mester, mesterasszony elmenték este valahol. Akor én 
belopozkotam spajzba, etem, itam, de mikor halotam, 
hogy jőnek, elszalatam. Bitang lingár utánam, elkapta 
a galért itt nyakamnál fogva lása, ugy megrázott, hogy 
a gyomrom megringispilezett és mindent kiatam, amit 
bevetem. Ráadásul zsupsz egy levest nyakra jobbról, 
másik leves nlakra balról, fogammal felsértetem az 
inyet szájamban, véreset kiköpdöstem és zsúpsz von ti 
betyár, kibarmolászott engemet egyetlen egy rugásal 
az ajtón keresztül... Hát énnekem ismét nem kell is- 
merkedni az ilyen kellemetlenségekből . . . 

A bőrkabátos fröccsöt ivott a csapospulton. 
kefélte a bajuszát: X 

— No én nem mondhatom. Ha valaki azt beszéli, 
hogy ilyen kinlódás, meg ilyen szenvedés. Én azt nem 
ismerem. Nem tudom. Én a háboruról nem mondhatok 
mást. Pedig elejítől végig benne voltam. De az a fel- 
togásom, hogy csak annak van rossz dolga, akinek 
nincs ügyessége... Kérek még egy fröccsöt... de le- 
ülök hozzá... § 

A Panaszos Jóskáéhoz közeleső üres asztalhoz te- 
lepedett le. Jóska látta már valahol ezt az embert. 
Disznók upec, vagy gabonaügynök, nem tudta hirtelen. 
Nem is volt vele kedve foglalkozni. 


Pörkölttel volt elfoglalva. Késsel-villával eszegette 
az apró borjuhusokat. Jóizü piros levébe mártogatta. 
A hat szelet krumplit a villa alsó lapjával széttörte, 
igy a lében azt is megforgatta. Gusztusára lett volna 
ez a pörkölt a földszine alá süllyesztett kocsmában, 
ha ugy sikerül, ahogy kitervelte. Otthon a vastag éte- 
lek, a mázas tálban kanalazott bő krumplilevesek, 
gyakori szalonna és az unos tejnémü közben is gyak- 
ran gondolt ezekre a városi pörköltekre. Remek kerek 
husdarabkák, édeskés paprikával pirosított mártása, 
tojással gyúrt apró nokkedlije hozzá... Most nokked- 
lit már nem is kapott, helyette csak krumplit. A nagy- 
vásár után bucsura járt ide a nép. Igy négy óra táján 
átmenő csend telepedett a kocsmába. Akik megebé- 
deltek, dolguk végeztével tnár hazaindultak s a java 
vendéglőbeli nép még kint huzakodott a vásárban. 
szet majd estére töltik imeg a hajlitott mennyezet 
alját. 

Elégedetlenséggel nézte Jóska az apró tálon ku- 
porgó maréknyi ételt. Betelepedésekor a szolgálóleány 
megkérdezte tőle: 

— Kicsinyt tetszik, vagy nagyot parancsol? 

Elgyávultan igy felelt neki: 

Szét- 


IRTA: DARKÓ ISTVAN 


— Kicsit kérek. 

Félfogára való kisadagot kapott. Egész nap járt- 
kelt, futkározott, igazitott és végzett, délután még az 
ügyvédnél is bentjárt. Fűszerszámot vásárolt haza az 
olcsó boltokban s a Nagy Dani kocsiján hazaküldte. 
Üzenetet is küldött véle: 

— Mondd meg Marisomnak, Danim, hogy elkelt és 
estére magam is hazaérek. 

Egész nap vigasztalta a gondolat, hogy estére betér 
egy pörköltre, hozzá egy szódásborra a Bástya alá. 
Igy is végzett. Gyermekkorában apjával járt itt elő- 
ször s már akkor megcsodálta a kocsma homlokán a 
vágtató huszárt s alatta a cifrabetüs felirást: 

,Hó megállj! Itt a jó bor, itt a jó sör, itt igyál, 

a Magyar Huszárnál!" 

Tizennyolc óta meszelt fátyol takargatta ezt a fel- 
irást. Ahányszor idejött, a kapu előtt mindig megvizs- 
gálgatta a meszelés alatt. Örült annak, hogy valahogy 
sikerült elolvasnia. Ettől apró meleg lopakodott belé, 
mint amikor édesapja nagy erős marka fogta a kezét, 
a kollégiumból jövet, ahová először irták be akkor és 
többet se. 

Ugy mutatott fel az öreg a kapu fölé: 

— No hagy lám te gyiák, el tudod-e olvasni azt a 
feliratot amott la? 

Bizony el tudta, ha döcögősen is. 

— Derék — mondta az öreg —, most pörköltebé- 
det kapsz ezért. Ha jól tanulsz, valami lesz belőled, 
bankos vagy adótárnok és akkor minden nap azt 
ehetel . 

Amint emlékezetébe kukkant ez a beszélgetés az 
öreggel, ráderült, hogy a pörkölt iránti kivánságait 
apjától örökölhette. Bizony csak egy évet áldozott a 
tudományos kollégiumban annak, hogy a mindennapi 
pörköltet elérhesse. Azután paraszt maradt folytatóla- 
gosan az otthoni kisföldön. Igy legalább könnyebben 
elérhető vágyakozásai maradtak. Ki tudja, hogy mit 
kiván a bankos, vagy az adótárnok, milyen drága 
ételeket! Könnyen ráunhat az ember a világ legrit- 
kább ételére is, ha mindennap azt kell bedugdosnia. 


Hanem mégiscsak nagy adagot kellett volna ren- 
delnie. Meg is érdemelte, mert mindent elvégzett, a 
legnehezebbet is, amit maga elé szabott. Ebben a fel- 
fordult világban, hogy eltántorodik az ember a hatá- 
rozott " cselekedetektől.  Összehuzódva, — összegömbö- 
lyödve, eltünedezve kell élnie, mint a csigának, attól 
válik ilyen bizonytalankodóvá. Pedig igaza van ennek 
a bőrkabátosnak. Csak a gyávának van rossz dolga. 
Azt érdemli a gyáva, aki egyszer egy évben tévedhet 


. a pörkölt tövébe s akkor is kicsit parancsol magának, 


hogy egy rugással zsupsz ki az ajtón, már itt se le- 
gyen, ahogyan meg a kocsmáros beszélte magáról. 


Nagy elégedetlenséggel itta a kispörköltre a félliter 
bort gyöngyös szódával. 

Sürgősen kifizette, felszedte magát, dühösen távo- 
zásba fogott. 7 

Éppen hogy kifelé tart, belép az ajtón a gácsi em- 
ber, akinek a Göncölt eladta délben. :- 

—-. Nougyan — mondta a gácsi 
talán már étel utána mégy el? 

Jóska megállt egy percenésnyit: 

— Én már bizony betettem magamba a mai fütést. 


A gácsi ember jóizzel nevetett: 


— Ha ilyen hamar befütötted, reggelig kihülsz és 
kiszáradsz. Remélem leülöd velem a félliítert? Hogy 
ajtóba találtalak, dacára . . . 

Nem is várta meg a Jóska feleletét, beléjekarolt és 
visszavitte magával. Leültek és anélkül, hogy sokat 
beszélgettek volna, a vékony füleki borital halvány- 
sárga tükrében nézegették orrukfeletti orcájukat. Jóska 
ernyedett tagokkal engedelmeskedett a gácsi ember- 
nek. Annyi akarata volt mostanában, mint a nádnak. 


ember —, magad 


Vagy a bunkófejü kákának, amikor a szél teli pofá- 
val rájafuj. Különálló bajai támadtak az elmult na- 
pokban. Tetézett csajkával állt előtte a gond, mint a 
rosszfajta hadiélet a háboru végetájt. Ha akarta, ha 
nem, két kanállal kellett ennie, pusztitani, mégsem 
fogyott szemernyit sem. 

Odafordult a gácsi emberhez: 

— Én, tudja, ugy érzem itt 
mintha kő volna bennem. 

—. No de csak egyen — kinálta a gácsi ember. a 
maga ételéből. 

— Mintha kő volna bennem, nehéz büdös faggyu- 
val megként kő. Nincs étvágyam... 

— Mégiscsak vegyen ebből a perkeltből. Jó per- 
kelt ez! 

— Köszönöm, éppen hogy nem kérek. 

A gácsi ember megcsavargatta a fejét: 

— Mi baj van magával, kólika? 

Rábámult Jóskára, mint aki nem hiszi, hogy olyan 
is legyen ezen a jóétvágyu világon: étvágytalanság. 

Később csak magát is váltig hallgatta Jóska, hogy 
mennyit beszél ma: 

— Van nekem otthon egy sajkám, tudja, a harc- 
térről hoztam magammal. Ott ugy megszoktam, hogy 
másból neagyisten, nem tudtam volna ennya . . . 

— Én megeszek jóételt meisszeni porcellánból is, 
— nevetett a gácsi ember. 

— Ebből a csuf csajkából ugy megettem én akár- 
mit, mint az ordasfarkas. Az asszonynak mondtam is. 
hogy szerencséd neked ez a csajka. Igy azt tehetsz 
velem, a gyomrommal, amit jónak látsz... Nem va- 


a gyomrom táján, 


lójába mondtam, mert az asszony tud főzni. Jobban is E" 


tud, mint ahogy nálunknál. De addig, amig mindegy 
volt nekem, addig mindegy volt. 
tenni, már bevagdostam. 

A gácsi ember teli szájjal tömte magát, ugy kér- 
dezte: 

—- Sok baj van magánál is. mi? Gyomorbaj is rá- 
adásnak? 

— Olyasfélének tartom magam is. ki 

— De nézze, kinél nincs mostan baj, a frazba bele?! 
Higyje nehigyje, én is csak attól remélek, hogy nagy- 
sokára, mostanra sikerült kiszereznem licencet italra. 
Talán attól megindulok . .. Van kis boltom még régen- 
től, de ki zabál mostanában, mondja, kinek van pénze 
zabálni lisztre, cukorra, zsirra minálunk a lazok alatt, 
mit hisz?! Senkinek. Italra, pálinkára inkáb odaagy- 
gyák az a pár fillért. Most megszereztem licencet, be- 
teszek a bóltba asztalt, lócát, asztalra állítok pohara- 
reg sót, paprikát, bodakot. Martogassatok, szapál- 
játok . . . 

Jóskában rügyezni kezdett az itallal locsolt jókedv. 
A melle egyik csücskében még szorongva türelmetlen- 
kedett előbbi elhatározása. Hogy idejében kimegy az 
állomásra, felül a garami vonatra, hazatávozik. A mo- 
solygás és az ital összeszövetkezve feszültek neki az 
elhatározásának. Nyomták, szorongatták, szinte már 
kiszoritották belőle, ki a teljes külső világra. 

Már nem volt kedve menni. Annyit tudott ellene 
beszélni, a hazamenés ellen, hogy maga is elcsodál- 
kozott rajta. 

Sebesen mondogatta a gácsi embernek: 

— Az én bajom meg az, hogy megvásároltam a 
szomszédom külsőségeit. Az elment Amerikába, én át- 
vettem tőle. A bank kölcsönt adott, jött ami most van, 
a krizis, ma már az enyém se az enyém. Feleségem 
szivbajos. Volt egy kiscselédem, kisoskolás, a tavaszon 
elfogta a sarlag és kivittük. Anyám, egyedüli szülőm, 
a télen eltörte a jégen a lábát. Minden hajnalon mi- 
sére ment szegény. Egy hete árvereztek is nálam. Hó- 
nap megint akarnának, azért kellett vásárba jönnöm. 
Most még csak az hiányzik, amit a doktor mondott a 
gyomromra. A dürrgemüze, meg a többi jó most üt ki 
rajtam a háboru óta... Valami licencet nekem is sze- 
rezhetne, higyje el. Akitől beszünne körülten ez a 
mindenféle. De kapok én búsnyavaját, nem licencet . . . 

— Meg osztán maga nem is szlovák, valljuk meg 
— mondta csendesen a gácsi ember. 


Csak elém. kellett § 

Napsütésben. (Foto: Szöllősy.) 


—. Ha meg se valljuk, akkor se vagyok. Ammá 
bizonyos. 

— Ahogy én az vagyok, ugy maga nem az. Igaz mi? 

—. Hogy a benedeki kőszentnek ne volna igaz. 

— No lássa. Azért ne haragudjon. Lássa én szere- 
tem a borjuhust. A marhahus se nagyon rossz, ha reg- 
geltől főzik. Megeszek a nyulat, őzet is megeszek, ha 
van, sertés lapockát, csülkéket ís, belerakva kocso- 
nyákba, ha az is van, ecettel. Télen néha vaddisznó 
is jön Gyömbér felől. Azt is megeszek... De egyet 
nem kérek. nem is kóstoltam, magyarhust. Nem is ki- 
vánok. Husukat nem nagyon szeretek . . . 

Viharosat nevetett hozzá. 

Jóska nagyott vidult azon, hogy mekkorát nevet a 
gácsi ember. Rábizonyitotta: 

— Azt ne is, apám. Az nagyon kemény . . . 

— Beletörne a fogacskám, mi? megakadna gigá- 
mon, hejj? Asztmondjad?! 

—. Azt, azt, keresztapám! Olyan az, mint a lóhus . . . 
Kóstolta már? 

A gácsi ember ettől elfintorodott. Letette a kést, 
nagy kék zsebkendőbe köhögött. 

—. Egyszer kóstoltam, de azt ne is beszélgessünk! 

Jóska szemmel szaladta körbe a vendéglőt. Már 
néhány ember ujonnan ís begyülekezett és csendesen 
eszegetett, iszogatott a csikos piros abroszok felett. 
Jóska jobbkeze és a pohara egyszeribe ugy kezdett 
viselkedni, mint az uj házasok! Egymásba kapaszkod- 
tak, a száját pedig hálószobájuknak nézték, mindegyre 
csak odafelé igyekeztek. 

Ahogy a lóhus elemlegetődött, ettől elfacsarta va- 
lami a szivét. A Göncöl! Ma délben ennek a behemót 
vörös, jóbelü gácsinak adta el. Azért kellett behajta- 
nia, mert holnap reggelre árverelés van kitüzve oda- 

haza. A bank tüzette ki, ha nem fizet. Most már fizet, 
itt van a sóhajtásos pénz a kisgunyája belső lapitó- 
jában. 

A szájába löttyintett egy pohár bort és egy kortyra 
lenyelte. 

— Hol van a Göncöl? Itt van-e a szin alatt? 

A gácsi ember másfelé néző szemmel bámult: 

— Mitéle Göncöl? 

— Hát amit ma vett tőlem.... a csődör. 

:A gácsi ember elhuzta a husos száját: 

— Az? Hisz akarok mondani megveszem magától. 
viszek magam után féken, nohogy kötőféken magam 
után, ráalkuszik németember... sokat alkud, mind. 
csak alkud... hogy mennyit hepciáskodik ott Ve- 
lem! . . . 

— Jóestét — állt meg egy sovány, magas ember az 
asztaluk tellett. — Mit csinál, Kavecsány ur? 

A gácsi ember felkiáltott: 

— No lássa, ennek továbbadtam a mag csődört! 

A magas sovány meghajolt: 

— Müller vagyok — és lezörrentette a csontjait az 
asztaluk mellé. 

Jóskába befagyott a hang. Az imént még haragu- 
dott a gácsi emberre, azt tartván róla, hogy birtoká- 
ban, nagy tenyerében van a Göncöl. Az a lánybokáju, 
nedves nagyorru, remek  fehérfogu, vékony  oldaiu, 
hosszufejü, vaskocsos selyemfarku, csiklandós véknyu 
maganevelése. Hét fehéres folt a hátán, oldalán és 
ezért: Göncöl. 

Hát nem a gácsi ember tartja már a tulajdonában, 
hariem ez a német. A sürü pohár közben megkutatta a 
jövevény arcát. Az nem sokat mondott. Amit kiszólt, 
abban sem volt semmi sullyal bíró. Hogy elég jó for- 
galom volt a vásárban, aogy ezt a bitang szelet kéne 
eladni már valakinek, mert az tönkretette az embert 


ma is. 

Jóskának kötekedhetnékje támadt a némettel, de 
megemberelte magát. A torkában dagadozott a csut- 
kája, nagyot nyelt és borral csillapult. 

A gácsi ember hasonlóan elég szaporán poharazott: 

— Hát osztán azt hiszi Müller úr, hogy nincs vilá- 
gon olyan, aki pénzt is adna szélért? . . . Egyszer itt 
ugyanebben a hostinecben mesélte nekem vásár után 
lengyel ember, hogy lent járt alföldön, ott nagyon 
megtetszett neki szélmalom, hogy az milyen olcsó és 
mégis rnegőröl. Hazament Lengyelbe, ugy mesélte, 
otthon épitett gyönyörü nagylapáttal szélmalmot. 
Megőrölök életet, kihirdette, feleárért őrölök . . . De 
csak szél nem jött. Arrafele szél nagyon keveset jön. 
Jó, ha negyedévben egyszer . . . Hát itt panaszkodott 
nekem, hogy lapát meg se mozdult. Faluban kicsu- 
folták, el ís költözött onnan. Most itt van neki gőz- 
malom valahol . . . Itt mesélte, ugyancsak ennél az 
asztalnál, hogy ezer zlotit is adott volna ilyen szélért, 
mint idevalósi. Ha ugy el lehetett volna szállitani a 
szélmalomjához . . . 

A német ember a nagy adag pörkölt gőzéből úgy 
mosolygott ezen, mintha vackort enne. 

— No már szelet csak a mesében lehet eladni. 

Az ajtón keresztül, a grádicsra tapogó lábbal most 
olyan rongyos öregember botorkált hozzájuk, mint a 
végrehajtó udvariassága. Halina ködmöne seszinü 
posztófoltokkal volt megcifrázva. Sziv, madár, félhold 
alakú foltok is akadtak közöttük, mint hajdanában a 
selmeci bányászok grubenjén. Azt várta az ember, 
hogy a lába elsírja magát, mint a pólyásgyerek, úgy 
volt bebugyolálva. Hóna alatt hegedűt tartott s a kör- 
meit fújogatta. 

Egyenest melléjük jött. A gácsi ember ismerhette, 
mert rábuktatta feje mozdulatát: 

— No Jozsinó, hol járod? . . . Majd aztán kijö- 
hetsz hozzám, megvan már licenc, ott huzhatod néha. 

Olyan jó kerek magyar szavakat guritgatott a ron- 
csi Averlő muúgjzádasy hogy Jóska egyszerre maga mellé tele- 
p b 

— Ülj le ide, te zenész, azután osztán azt mondd, 
hogy honnan származkodsz? Hogyan tettél szert erre 
a cafatos hegyi gunyára? 

A zenészember elnyelt egy pohár bort s közben 
még beszélt, mint aki szomjas. 

— Mulyadró . . . Onnan származok én, Mulyad- 
ró... Ezt a gúnyát Tiszócon vettem, Tiszócon . . . 

— Csókolom a vörös orrod, — mondta a gácsi 
ember, — de most ereggy innét. 

— Ne küggye el, Kavecsány ur, — mondta a né- 
met ember, — elébb egyék a szegény. 

Odatolta a félbehagyott nagypörköltet a muzsikus 
elé. Nekiment szegény és kinyalta a tányért is, mint 
a kutya. 

A német először szólt Jóskának: 

— Józsinót azelőtt, mikor még nem volt Jozsinó, 
Talyiga Jóskának hitták. 

A gácsi ember is megengedett a zenész iránt: 

— Annak. Apja kántor határ mellett. Ipolynál. 
Jozsinó tanító volt, de nem. tett mást, csak hegedü- 
lést . . . Iskolai referát akkor elküldte. Akkortól he- 
gedül errefelé. 

— Kitettek, — mondta a zenész, szétkefélte a zsirt 
a szája környéki borostákon, — én csak két tudo- 
mányt ismerek el: a csillagászattant, meg a zenét. Ki- 
nek húzzak, urak? . 

— Nekem világért se, — tiltotta Kavecsány, — 
még azt mondanák, licencre fel iszok . . . 

A pince bolthajtása elgörbült Jóskának a tágas ég 
mennyezete felé. Köd szállott a teméntelen üresség 
felé, amelyen ráfűzve szépen világított a hold és a 
csillagok. 

Megdörzsölte a szemét: 

— Mi a szent? Az ott az ég-e? Rajta a Göncöl-e? 
Amott la! 

A gácsi ember hunyorgott: ét 

-— Csak most lása? . . . Égnek van az kifestve. 

— Hát mit huzzak, drusza úr? — tette a hegedűt 
a nyaka alá a halinás. ó 

Még felelet előtt húzni kezdte Jóska fülébe olyan- 
képpen, ahogy csupa veszedelem volt ebben a perc- 
ben. Nem mást, azt: 


Hét csillagból van a Göncöl szekere . . . 


Először is megadta a nóta módját, de aztán a Jós- 
ka arcán akkora puha beleegyezést látott, hogy el- 
húzta még vagy kétszer. 

— No ezt leöblithetünk, — mondta a gácsi ember 
a kocsmárosnak s.teli állíttatta az asztalt boros üve- 
gekkel. : 

Müller is pohár után markolt és annyi kedv telt 
6 MEL vetése amennyit eddig hinni sem lehetett volna 
előle: 

— Hát akkor olajozzunk . . . Úgy látszik, mégis 
ünneplünk máma valamit, Kavecsány úr?! 

— Úr az öregapád. Szervusz. Maga is szervusz, 
Jóska. A 

Kimeritően ittak és szervuszt markoltak a kezük- 
kel. A gácsi ember a kocsmárossal megtárgyalt vala- 
mit. Jóskát vállon csapta: 

— Ugy danolsz, mint kaszarnyaban. Szépen da- 
nolsz . . . Aztat danolászd, aki a Göncölről szól... , 

Jóska hangja úgy beleadta erejét a nótába, ahogy 
csak egészen fiatal legénykorában. Maga is csodálko- 
zott: Ne, mekkora fújtatóm lett egyszerre! A halinás 
a bozontos fejét egészen közel dugta hozzá s egyszer, 
két nóta közbeni pohár után, elismerően mondta: 

— Ez már igen, ez már dallás . . . Egy évben 
egyszer ha akad az ember ilyen hangra. Nem voltál 
te valamikor kántor, te drusza? i 

- 14 a egvgpetse bakter, nem én. ú 

— majd elmehetsz annak. Ahogy én 
ESVE dat SE amit én lefelé del vögrürre 

ztán csa úzta egymás tövébe a le; - 
tóbb, legfelemelhetőbb végzetű nótákat. e zi jsjgetpsi 

Benne jártak a közepében, amikor Jóska elintette 
a jócskán fénylő képű zenészt és egész üveget töltött 
bele. Nem vette le a tekintetét addig róla, amig az is 


le nem vette a palackot a szájáról. De akkorra az már 
üres volt. 


Müller látta most Jóska maga előtt szálegyedül. 
Olyan öklöt érzett, hogy majd letörte az asztal szélét, 
ahogy rátette a nehéz válla mellett kétfelől: 

— Na német, hol a Göncöl? 

— A nótában — nevetett Müller, — meg amott, 
nézd! 

Felmutatott a mennyezetre, a festett csillagokra. 
Jóska felfelé tartott mutatóuújjal nyúlt át az asztalon, a 
hegyével felemelte a német fejét és közelről sugta 
neki súlyosan: 

— Nem az te, ha? a csődör? 

— Miféle csődör? 

A gácsi ember közbekapta a szavát: 

— El is felejtettem mondani, hogy ettől a Jóskától 
vettem a lovat, akit aztán neked továbbadtam . . . 

Most már értette Müller is. 

— Ja azt a lovat. No az bizony alig félóráig volt 
a kezemen. Pedig arra vettem, hogy hazaviszem. To- 
vább adtam egy morvának. 

— Egyszóval nálad sincs már? 

— Úgy az. Nincs. 

Jóskában egész garmadával rohantak egymásnak 
az érzések. Eddig hallgatott a Göncöllel, pedig egész 
este másra nem, fordult a gondolata, csak a hevesvérű, 
maganövelte, hétfoltos szépjárásúra. Annyira rosszul 
esett a gácsi embertől, amikor megtudta tőle, hogy 
már tovább adta, de annyira. Éppen nyilvánitani 
akarta gorombasággal, rájatámadással a rosszalását, 
amikor idejött ez a Müller és kitudódott róla, hogy ő 
a másodkezes vevő. Most még ennél is rosszabb: kó- 
tyavetélő. 

Arra a pillanatra várt, amikor hozzáforduljon: és 
a Göncöl? Hun van, itt van-e a szin alatt? Akkor az- 
tán kiszaladt volna hozzá, megcirógatta volna a hosz- 
szú üstökét az elfésült homlokán és ráalkudott volna. 
Visszavettem, így állitott volna be haza, a ház igáz 
örömére. Mennyire siratta asszony, gyerek, amikor 
reggel elkötötte és nekiindult vele. Mikor a gácsi le- 
pengette az árát, könnyes szemmel fogadta. Soha csi- 
kó így nem volt még a szíve szerint . . . Hát vissza- 
vette volna, ha nyakán is a holnapi délelőttön az ár- 
verés. S most a németnél nincs, az is elengedte a ke- 
zéből a gazember. 


Bort parancsolt fölösen, a halinás elcsapott tanító 
meg húzta. Megint a Göncölről szólót, mert észrevette 
a kivert, hogy fájdítja Jóskát. 

Elkapta a hegedűjét és úgy csapta a falhoz, hogy 
az szilánkokra reppent. Jozsinó sirva rakosgatta a dá- 
rabjait az asztalra. Nem szólt árva mukkot se, csak 
rítt és pohár után kapkodott. Háromszor is teletöltötte 
és leküldte. Jóska nem nézhette ezt a siránkozást. Kí- 
kapta ami maradék pénze volt és a rongyos halina 
zsebébe gyúrta. 

Aztán hatalmasan kiáltozott: 

— Ki ami pénz még van! Ki vele! 

A gácsi ember már orral szuszogott az asztal fe- 
lett és úgy motyogott, mint aki álmában védekezik: 

— Nekem összesen ennyi van . . . És szivesen kí- 
adom . . . Parancs, parancs . . . 

Müller is előadott egy pár bankót. A gácsi ember 
ráuszitotta a halinást: 

— Motozd meg Jozsinó, van még nála ! 

A németet erre olyan nevetés vette elő, hogy majd 
belefúlt. Kiszedte zsebei minden tartalmát és az asz- 
tal közepére rakta. Még egy koronát is előkapart va- 
lahonnan, megcsókolta és visszatette a mellényébe, 

Akkor aztán énekeltek. A gácsi embert is meg- 
hallgatták. Rekedten, érzelmesen elordítozta néhány. 
szor: 


Ancsurka, dusicska, kgye szi bola . . . 


Talán senki sem volt már a boltívek alatt, amikor 
Jóska létrát hozatott, felmászott rá és Jozsinó segit- 
ségével késsel kaparta le a mennyezetről a Göncöl- 
szekerének festett csillagokat. 

A létráról lejövet hosszasan ölelkezett a némettel 
és a gácsi emberrel. 


Papirt, ceruzát kértek és számadást csináltak. 


Régi késmárki utca. Háttérben a katolikus templom 
tornya. 


— Én legelőször neked nyolcszázért adtam el a 10- 
vacskát. 

— Nyolcszázötvenért én a németnek. 

— Én a morvának kilencszázért. 

De már összesen alig volt ezer koronájuk. Szép 
zöld százasokból legyezőt csinált a gácsi ember, meg- 
legyezte vele Jozsinót és a kezébe nyomta. 

A bőrkabátos, aki este a pultnál a kocsmárossal 
beszélgetett, azt a felvilágosítást adta, hogy a lovat a 
morva bizonyosan a vonatra rakta és már el is vitte. 

Jóska végezetül nekiment Müllernek és szinte 
megverte. A gácsi ember sokáig csillapitgatta. 

— Ő se tehet semmiről, ne neheztelj rá! 

A garádicson fel, az árkádok alatt ki, Jóskában 
úgy felgyűlt a harag, meg a fájdalom, hogy ki kellett 
ordítania: 

— Héjj, Göncöl! Hol kószálsz! Elő veled! 

Nyomában a dühöngő gácsi emberrel, az olyan 
nedves némettel, mint az eresz, nekiszaladt a hajna- 
lodó utcának. Hegynek fel szaladtak. Hármat tülkölt 
a bundás őr a régi toronyban, hajnali három órát je- 
lentett. A gácsi kövér teste elhüppent egy lépcsőn, rá- 
hajtotta a fejét a láncos kőre s már horkolt is. A né- 
met kicsit tovább birta. De távolabb ő is csak neki- 
dült egy keritésnek, lecsusszant a tövéhez és végigdűlt 
a. földön. 

Jóska ordított egyet-egyet s úgy hágott, akkorá- 
kat, szinte a felhőkig ért a lépése. Ott, a szaladó fosz- 
lányfelhők között jól látszott még a Göncöl-szekér 
csillagcsoportja.  Feléje rohant Jóska. Üres zsebeit 
fordítgatta s az elveszett Göncölt nagy hangon szó- 
lítgatta. A nap így érte hátba, az árverelés napja. 

BÁNK BÁN FÖLDJÉN 


Divald Kornél utijegyzeteiből 


Eperjes határától Lőcsére az országut mint valami 
amerikai hullámvasut vezet hegynek föl, völgynek 
le Branyiszkóig. Első kapaszkodóját hatalmas je- 
genyefák szegélyezik. Ezek kettős sora a kapuja 
Bánk bán földjének, mely innen Lipócig, délnek a 
harapkói bencések s a szentkereszti vitézi rend egy- 
kori birtokáig terjedt, észak felé pedig határozatlan 
határaival irdatlan erdők rengetegébe veszett. Az 
országut hullámainak tetejéről egyre más és egyre 
szebb kilátás esik. Jobbfelől a három hegy kupalaku 
orma kiséri a kocsizó utast, szemtől-szembe a Tátra 
néhány csucsa dugja ki a Branyiszkó mögül a mesz- 
szi kékségbe vesző fejét. Szinye körül valóságos amfi- 
teatrum nyilik négyfelől idetorkolló utakkal. 

Gertrudisz királyné halála után Bánk bán nádor, 
egykor Ujvármegye főispánja, még sokáig ura maradt 
e szépséges birtokának. Csak IV. Béla fosztotta meg 
ettől egyéb uradalmaival együtt 1240-ben. Bánk bán 
földje Sárosban ekkor darabolódott szét, vált több 
ma is élő sárosi család birtokává. Szinyét, az ura- 
dalom középpontját, ahol a XIII. század derekán 


királyi vár állott, 1260-ban Merse vitéz nyeri el kirá- 
lyi adományul bátorságáért, akit a vármegye régi 
történetírói Franciaországból származtatnak, holott ez 
a hagyomány, mint sok más régi magyar család kül- 
földről való származtatása is, alighanem csak Rákóczi 
bujdosása nyomán keletkezett, amikor az egész su- 


lyával országunkra nehezedő Bécsben mindenféle 
nációnak nagyobb volt a becsülete, mint a magyar- 
nak. 

A szinyei alsó kastély parkjában még ma is meg- 
látszanak a régi vár körfalainak és kerek tornyának 
nyomai. A vár a négyfelé ágazó ut védelmére épült 
s a XV. században kibővítették, ugyhogy a falu 
temploma szintén a várfalak közé került. A templom- 
nak ma már csak szentélye régi, gótikus stilü. Ha- 
jóját a XVII. században ujból boltozták. Ekkor épült 
föl tornya, csipkézett ormokból összerótt koronájá- 
val, felsőmagyarországi renaissance épitészetünk leg- 
szebb ilyenfajta emléke, mely déli oldalán Szinyei- 
Merse Kristóf bőkezüségéből 1635-ben készült sgraf- 
fitó-díszitését is megőrizte. A torony alatt temették 
el titokban 1887-ben Caraffa eperjesi vértörvényszé- 
kének első áldozatait. 

Mikor. jobbfelől a hosszan elnyuló fenyves há- 
tam mögött maradt, csodálatosan ismerős vidék 
tárult föl előttem; csupa  Szinyei-Merse Pálra 
emlékeztető tájkép: dombok oldalában viruló ré- 
tek, lomhán terpeszkedő hegyhátak, az Oculi erdő 
széle, völgyszoros, amelynek mélyéből fantasztikusan 
merednek ki az ut mentén őrtálló jegenyefák csu- 
csai, dombok magaslatán félig kiirtott erdő sötét 
foltja, mely oly mélán fest, mint a kopaszodó öreg 
legény feje. Az ut kanyarulatán tul, széles hegy- 
hát tövében, a festői fekvésü Jernye integetett felém. 
Közepén hatalmas emeletes kastély meredt a magasba; 
háta mögött évszázados park terült el, ez előtt kisebb, 
de igen barátságos oszlopos kuria fehérlett őszi virág- 
pompába öltözött modern kerttel: Szinyei-Merse Pál 
nyárilaka. Utóbbi kapuján fordultam be, A mester fia 
társaságában éppen feketézett. Hogy nekem is töltött 
s a kert dicséretébe fogtam, büszkén mutatott a virág- 
ágyakra, amelyeket maga gondozott, a gyümölcsfákra, 
amelyeket ő ültetett, nemesitett s még akkor is maga 
nyesegetett. Aztán sorra jártuk a kert nevezetességeit. 
A mester megállott egy törpe körtefa előtt, mely szinte 
roskadozott gyümölcsei terhétől. , Két év előtt ültet- 
tem — mondta mosolyogva — s ime máris mennyi 
gyümölcs termett rajta." S miközben mosolygott, ar- 
cáról pár pillanatra elszállt az elmélyedő borongás, 
mely szüntelenül ott ült erőteljes, férfias vonásain s 
enélkül alighanem büszke és dacos képének oly rokon- 
szenves varázst kölcsönzött. Akkor eszembe jutott, 
hogy Szinyei-Merse Pál művészete már pompásan ki- 
fejlett erőteljes fa volt, amikor 1873-ban gyümölcseit 
először kiállitotta. Merőben uj felfogásától, az akkori- 
ban divatos barna műteremtónusnak hadatizenő har- 
sogó szineitől azonban szinte megijedt a hivatalos kri- 
tika s a mester korszakalkotó első nagy művét, a 
, Majális"-t vackornak hiresztelte el. Hasonló kudarc 
érte tiz évvel később festett, 1883-ban kiállitott költői 
hatásu , Pacsirtá"-ját s ő ismét Jernyére vonult vissza 
és eldobva ecsetét, a falusi földesur életét folytatta, 
ám utóbbinak minden öröme nélkül. 


Szinyei-Merse Pál fivérei három vármegyében hi- 
res, kedves uri modoruknál fogva mindenfelé rokon- 
szenves gavallérok voltak, a közeli Eperjes társaséle- 
tének hangadói. Szinte eseményszámba ment, ha szü- 


fi lői örökségül rájuk szállt s Bánk bán földjének külön- 


böző községeiben álló kastélyaikból négylovas kocsin 
a városba jöttek. A mester nem igen mutatkozott 
Eperjesen, társaságba sem járt, különösen amióta mű- 
vészi kudarcai családi boldogságát is földulták. A sá- 
rosiak gunyolódó kedvüket csak a háta mögött tölt- 
hették ki rajta, de feleségét, akit nem egy képén örö- 
kített meg odaadó szeretettel, ezzel igy is addig ül- 


á Baloldali kép: a lőcsei városháza boltíves folyosója. 


dözték, mig végezetül elhagyta urát. S most még 
keservesebb ujabb tizévi remeteségének csak a nagy- 
bányai festők érvényesülése vetett véget, akik kül- 
földi mesterektől ellesve, ugyanazokat a művészi el- 
veket juttatták diadalra, amelyeket ő idegen minta- 
képeiket megelőzve, már egy emberöltővel előbb hir- 
detett a természetbe való elfogulatlan és odaadó el- 
mélyedésének eredményeként. S innentől kezdve ha- 
láláig husz éven át Szinyei-Merse Pál pályája a dia- 
dalok szakadatlan láncolata volt. Most már a sáro- 
siak is bronzszobrot emeltek tiszteletére, amelyet 
Chyzer Kornél márványalakjával szemben a vár- 
megyei muzeum előcsarnokában. állitottak föl. A 
mester budapesti lakos lett. Jernyére azonban nya- 
ranta évről-évre visszatért. Itt azonban nem igen 
szeretett művészetről beszélni, különösen művészeti 
irókkal nem, amely minőségben a fővárosban nem 
egyszer volt alkalmam őt a művészeti főiskolán föl- 
keresni. Talán egyik tekintélyes műkritikusunk lá- 
togatásának emléke tartotta vissza ettől, aki a nyolc- 
vanas években egy uri társasággal Jernyére vetődött 
s képei helyett egyre csak gazdasága, birkái s a ter- 
més iránt érdeklődött a mesternél, 

S a jernyei műteremben is csak Félix fia kisért. 
A kert sarkában álló épület belül is puritán módon 
egyszerü volt. Vázlatok, egy állványra tett megkezdett 
kép s néhány félbenhagyott figurális mű díszitették 
csak, minden szokványos műtermi rekvizitumok nél- 
kül. A félbehagyott munkák közt volt egy virágot 
szedő fiatal leányt ábrázoló kép, melyen meglátszott a 
mester keze ifjukori hajlékonyságának fogyatékos 
volta, amit pusztán az állandó gyakorlás hiánya oko- 
zott. Szinte egy emberöltőre terjedő remetesége ide- 
jén Szinyei-Merse Pál évek hosszu során át nem nyult 
ecsethez s kései érvényesülése idején azért lett csak 
tájképfestő. Ifjukori munkái, rajzai, vázlatai bizonyit- 
ják, hogy ha pályája nem törik meg ennek kezdetén, 
a figurális, sőt a történelmi képirás terén is nagyér- 
tékü alkotásokat hozott volna létre. 


S hogy elbucsuztam a mestertől, a jernyei temp- 
lomba siettem, amelynek Remete szent Antalt ábrá- 
zoló oltárképét ő festette fiatal korában. Legnagyobb 
meglepetésemre a főoltárt vadonatuj tiroli faragásu 
retabulum díszitette szobrokkal. Ez a falu Amerikába 
kivándorolt hiveinek költségén pár év előtt készült s 
kedvéért Szinyei-Merse Pál oltárképét kidobták. Ne- 
mo profeta... Kedvetlenül hajtattam tovább. Her- 
mányban a szentélyben középkori szárnyasoltárt talál- 
tam, szekrényében három szoborral, de a szekrényt is, 
a szobrokat is még a mult században bronzfestékkel 
mázolták be. Szinyelipócon megtaláltam a fricsi temp- 
lom gótikus kelyhének párját, amelyet a régi, de gyö- 
keresen átalakitott plébániatemplomnak Sirokai László 
adományozott, akinek esztergomi  vörösmárványból 
faragott siremlékét püspöki díszben ábrázolt dombor- 
művével a sirokai plébániatemplom falkeritésébe fog- 
lalták. Sirokai László cimzetes püspök, az egri megyés- 
püspök sufraganeusa szentelte föl 1478-ban a csucs- 
ives stilusban kibővitett szepeshelyi székesegyházat a 
Branyiszkó tulsó oldalán. Amire a lipóci templom át- 
kutatásával végeztem, az akkor már lakatlan kastélyt 
akartam megnézni. Nincs ott semmi, mondták a pa- 
rochián, mégis betértem. A kastély XVIII. századbeli 
épület s véges-végig üres volt. Ám hosszukás nagy 
terme, minden átmenet nélkül falaiba olvadó tojás- 
dad kupolaszerü boltozatával, legömbölyitett sarkaival 
föltünt. Az egymást metsző ellipszisek rendszeréről 
eszembe jutott valami, amit egy régi könyvben olvas- 
tam. S az egyik sarokba állítottam a plébános urat, 
magam a másikba mentem s onnan szólitottam meg 
suttogó hangon. A plébános felém fordul s ugyan- 
csak elcsodálkozik, hogy több mint 10 méternyi távol- 
ságból hallja suttogásomat, Dioniziosz fülének rögtön 
hire terjedt a faluban s a jámbor parasztok csapatos- 
tul állitottak be s helyezkedtek el egymásután a terem 
négy sarkában, vagdostak egymás fejéhez suttogva 
merő barátságból mázsás gorombaságokat. A plébános 
ur dir.) azután is egyre csóválta fejét, hogy kocsira ül- 
tem. már harminc éve ott lakott a faluban, vala- 


mikor szinte mindennap bejárt a kastélyba, amig gaz- 
dái el nem költöztek; mégsem tudott Dioniziosz fülé- 
ről. Hogy azt is nekem kellett fölfedeznem, S bizo- 
nyára Lionardo is ilyformán oldotta meg a Dioniziosz- 
füleket a milanói herceg udvarában s nem bádogtöl- 
cséres csőrendszerrel, ahogy a reneszánsz nagy varázs- 
lójáról irott regényében Mereskovszkij gondolja. S 
hogy a dolomitok megtekintésére készültem, a plébá- 
nos hozzám csatlakozott, hátha ott Memnon-szobrokra 
bukkanunk. 


A lipóci dolomitok fantasztikus sziklavilága tele 
van szoborszerü alakzatokkal, szurdok, kémény, tö- 
börformáju mélyedésekkel, amelyeket a szél mintázott 
itt s amelyekről a nép naiv fantáziája sok cifra mon- 
dát költött. A bejárat e sziklavilágba is érdekes; eme- 
letnyi magas meredek. sziklapad, amelyről sekély patak 
vize szivárog alá, mint valami selyemfátyol. A szikla- 
padhoz létrát támasztottak, ez a följárat. Jobbfelől 
egy sziklakupon a kicsiny lipóci vár bástyái szomor- 
kodnak, amelyről a megye monografusai azt hiszik, 
hogy királyi vár volt. Azonban alighanem összeté- 
vesztik a Szinyén volt várral, mert a lipóci terjedelme 
alig ér föl egy négyszobás polgári lakással s bizonyára 
csak a XVII. században épült e bizonytalan időkben 
rablók támadása ellen menedéknek. Mint Simplicis- 
simus e korbeli remek utleirásában is olvashatjuk, 
amelyet Jókai , A szép Mikhál" cimü regényében dol- 
gozott föl, a Branyiszkó akkoriban hirhedt rablótanya 
volt. 


S tul a kupalaku kősziklán gubbasztó várromon, 
meredek sziklafal ormán, a megkövesült asszony áll 
karján gyermekével. Abban a pillanatban vált kővé, 
amikor a szakadékba kart ugrani szégyenével. Fölötte 
Mózes szobrát mutogatják. A sziklák közt kigyózó 
ösvény óriási diadalkapuhoz vezet, amelyet szintén a 
szél rágott keresztül a dolomitfalon, Nyilásán át végig 
szemünk elé tárul a szinye-lipóci völgy forrástelepei- 
vel, elhagyott fürdőházaival, tánctermével, ahol száz 
év előtt két vármegye uri népe keresett gyógyulást, 
mulatott nyaranta. Hogy azonban a vasutak elkerül- 
ték, nyáron is néptelenné vált a gyógyitó hatásával a 
német Wildungennel vetekedő forrástelep. Csak vizét 
fuvarozták akkor az év minden szakában naphosszat 
Eperjesre, onnan vasuton a szélrózsa minden irányába. 

Esteledett, amire a dolomitok világából a faluba 
visszakerültünk. A plébános ur váltig biztatott, hogy 
maradjak nála éjszakára, másnap Rencsisóra mehet- 
nénk. A hegyi faluban akkoriban érett a nyársardói- 
nál nem kevésbé pompás cseresznye. Szeptember vé- 
gén cseresznyét szedni nem utolsó élvezet. De mu- 
zeumba ugy sem vihettem volna ebből; borszeszben 
kiállítva sem igen hitte volna el senki, hogy szep- 
tembervégi termés, holott való igazság, hogy ha szép 
napos idő jár, a cseresznye ott a magasban csak akkor 
érik. 

A Felvidék gazdasági jelentősége 


nemzetközi jelentőségü ipari életnek adott volna len- 
dületet az Alföld, a mai Magyarország pedig agrár- 
fölöslegének nagy részét a Felvidéken helyezi el. 
Több százezer lakosságu város képződött volna oda- 
fent, óriási módon megnövekedett fogyasztóképes- 


Közhely, hogy a Felvidéket hegy- és vizrend- 
szere Magyarországgal földrajzi egységbe foglalja és 
közlekedési hálózata is ennek az egységnek törvény- 
szerüségét követi, 

Huszesztendős erőfeszités sem volt képes a Fel- 
vidéknek természetes kapcsolatát Magyarországgal 
megszüntetni, bár az elzárkózás gazdasági politikája 
átmenetileg fel tudott emelni egyes réteget a na- 
gyobb jólétbe, amely réteg az odatelepitett cseh 
bürokráciával együtt és a magyar birtok ellen fel- 
szitott szélsőséges elemektől támogatva, a cseh ural- 
mát dicsőitette és jobbnak hirdette a magyar kor- 
szaknál. 

Azonban minden siker csak átmeneti lehetett és 
ha nem következtek is volna be a régi csehszlovák 
állam felszámolására vezető világesemények, akkor 
is megkezdődött volna a mesterséges eszközökkel in- 
ditott fejlődés ellenhatása és csakhamar a cseh- 
szlovák viszony sulyos válságának lettünk volna 
tanui. 

Legfeltünőbb a fejlődés mesterkéltsége és erőlte- 
tettsége Pozsony városában. Az odatelepitett tömér- 
dek hivatal, az odaközpontositott nagy katonai erő, 
a kikötői és közlekedési állami szubvenciók kétszere- 
sére fokozták fel a város lakosságát, de az avatott 
megfigyelők évek óta látják, hogy nem valóságos 
gazdasági fejlődéssel állnak szemben, mert csak a 
fogyasztók tömegeinek állami tömöritéséről és ellá- 
tásáról van szó, de akinek a termelő munkája eze- 
ket a kiadásokat fedezi, sehol a cseh földön nem 
található. 

Pozsonynak a Felvidékkel együtt Magyarország- 
hoz kell kapcsolódnia, hogy a fejlődés természetes 
alapjait mindkettő megtalálja. A cseh uralom a Fel- 
vidéken a fejlődés nagyobb fokára emelkedő ipari 
és kereskedelmi életet vitatta, mert ennek a fejlő- 
désnek a Nagy Magyar Alföld volt gyökere és nem 
kétséges, hogy igazi virágzás korszaka csak az el- 
mult két évtized óta kezdődött volna, Magyarország 
önállóságával, ha vele marad a Felvidék. Hatalmas, 

séggel és a magyar fővároson keresztül nemcsak 
Magyarországba, de a szomszéd balkán államokba is 
eljutottak volna iparcikkei. Ipari nyersanyagának 
szintén Magyarország lett volna nagy felvevője, elég 
ha csak a százmillió pengő értékü faszükségletünkre 
utalunk. c 

S beszéljünk-e a kölcsönös turista- és idegenfor- 
galom be nem látható perspektivájáról? 

A magyar időben szépen fejlődésnek indult, de az 
akkor nagy osztrák versenyben mégis" nehezen len- 
dülő felvidéki ipart a prágai csehszlovák kormány 
minden eszközzel igyekezett visszavetni és agrár tar- 
tománnyá igyekezett süllyeszteni. Igy aztán — gon- 
dolta Prága — a Felvidéket s a mai Magyarorszá- 
got nincs ami összekapcsolja. Ami a kettőt össze- 
köti  széttéphetetlen gazdasági kötelekkel: ez a 
közös fejlődés, az erőforrások kölcsönhatása és az 
egymással való forgalom megsokszorozódása, a munka- 
megosztás nagy elvének mindkét területre való ki- 
terjesztése. Azt jelenti ez, hogy az egészséges foglalko- 
zási ágak kibővülnek, mindkét társadalom munkája 
szélesebb alapon helyezkedhetik el, a magyar éppen 
ugy érzi, mint a szlovák, hogy léte és boldogulása 
a magyar és szlovák területeknek szabad forgalom- 
mal való egybekapcsolódásán nyugszik, ami kifej- 
leszti a szolidaritás érzését és az összetartozás esz- 
méjét. Vagyonosodás és kulturafejlődés jár ezzel itt 
éppen ugy, mint amott, ami a kivánatos nyugalmat 
biztosítja mind a két nép számára és kirekeszt min- 
den nyugtalanitó és ellentét szitását célzó agitációt, 

A Felvidék és Magyarország gazdasági összetar- 
tozásának gondolata ezt a nyugalmas fejlődést je- 
lenti, azért egy percig sem lehet lemondani arról, 
hogy a visszacsatolás minél előbb megtörténjék. 

Cs. J. 


A FELVIDÉK MŰEMLÉKEI. 


Magyarország műemlékeinek nagyrésze elpusztult, 
vagy romokban hever. Ami megmaradt, még mindig 
bámulatos tanuságtétel az annyi vihart látott magyar- 
ság teremtőereje, épitő- és díszitőkészsége mellett. Ez 
a nép, hozzáadva az olasz, francia, német behatások- 
hoz a maga egészen sajátos, Ázsiából hozott motivu- 
mait, kőbe faragva azokat a növényi s állati orna- 
menseket, melyeket ősei a sátorponyvákon, nyeregká- 
pákon, kösöntyükön s egyéb dísztárgyakon örökitet- 
tek meg mind az egyházi, mind a világi épitészetben 
kimondottan nemzeti stilust teremtett, 

A megmaradt műemlékeknek s igy e nemzeti sti- 
lusnak is leggazdagabb tárháza a Felvidék, amely 
amellett, hogy nem szenvedett annyit a ránk zuduló 
csapásoktól, mint az Alföld, vagy a Dunántul, a XIII. 
századtól szervesen kapcsolódott bele az európai kul- 
tura áramába. 


Kassa. 


A csúcsives épitészet fennmaradt felvidéki emlé- 
kei sorában a legjelentősebb a kassai Dóm. Ahhoz, 
hogy egy ilyen mű létrejöjjön, nemcsak kitünő szak- 
emberek és a rendkivüli munka áhitatát átérző, név- 
telen segitőtársak ezrei kellenek, nemcsak hit, nem- 
csak áldozatkészség, hanem a szellemi élet olyan le- 
szürődése és megnemesedése, amely egy városból 
ugynevezett , kulturközpontot" csinál. Kassa, a vidék 
akkori szellemi szinvonalához képest, már a közép- 
korban ilyen kulturközponttá lett. Maga a Dóm egy 


régebbi egy- vagy kéthajós templom fölé épült. Eb- 
ben a régi templomban volt a még Johannitáktól itt- 
maradt Szent Vér-ereklye, amelyet messze földről ke- 
restek fel a zarándokok. Valószinü, hogy a zarándo- 
kok adományai nagyban hozzájárultak a Dóm 6 fel- 
épitésének anyagi megalapozásához. A XIV. század 
elején uj szentéllyel hosszabbitották meg a régi 
templomot. Magát a Székesegyházat, mint ezt a leg- 
ujabb kutatások kétségtelenül kimutatják, csak a XV. 
század elején kezdték építeni. Ezzel meg is dől az a 
feltevés, mintha Villard de Honnecourt, hires francia 
épitész, aki IV. Béla hivására a tatárjárás után Ma- 
gyarországon járt, a mai Dóm épitéséhez bármiben, 
akár az alaprajz felvázolásával is, hozzájárult volna, 
A templom három, egyformán széles hajóját a szen- 
tély körül sugarakban elrendezett kápolnák kötik ösz- 
sze, Mind a fő-, mind a kereszthajót pompás csillag- 
boltozatok fedték be. Sajnos a legutóbbi restaurálás 
a Székesegyházat öthajóssá épitette át, árkád-iveit 
megszaporitotta és nemes ivelésü csillagboltozatait 
szárazabb, tördeltebb hálós-rendszerrel cserélte fel, 
Igy a Dóm épitészeti része ma már kevésbé szeren- 
csés. Megmaradt azonban díszes Szent Erzsébet-ka- 
puzata, nyugati hármaskapuja, tornyai, (a déli cson- 
ka maradt), valamint ezer más díszitésbeli szépsége. 
Vonzóerejét nemzeti szempontból az is fokozza, hogy 
itt nyugszanak II. Rákóczi Ferenc hamvai. 


Alsó képek: a kassai Székesegyház és belseje. 

A bártfai Szt. Egyed-templom és a kassai Dóm 
szentségházának részlete. 


Kassán fel kell még emlitenünk a Szent Mihály- 
kápolnát, amely a mai Dómtól délre áll. Voltaképpen 
félbemaradt szentély, amelyet a XIV. század közepén, 
diadalivének csúcsives elfalazásával és a föléje emelt 
apró harangtoronnyal külön templommá alakitot- 
tak át. 


A Szepesség és Sáros, 


Szepes- és Sáros vármegyék mai területe a kö- 
zépkori egyházi és világi épitészet egyik középpontja 
volt, A várak, udvarházak, kisebb-nagyobb főuri 
lakok mellett, közel 200 olyan templomot tartunk szá- 
mon, amelyeket a XIII —XIV. században emeltek. A 
plébániatemplomok közül elsősorban a lőcseit kell 
felemlitenünk, de méreteik miatt fontosak a gölnic- 
bányai, iglói és késmárki templom is. A szepesolaszi 
templom már inkább bazilikaszámba megy; épité- 
szeti megoldásainak különleges helyi jellege miatt 
az utóbbi időben ráirányult az európai régészek fi- 
gyelme. A Szepesség egyházi épitészetének legjellem- 
zőbb sajátságát azonban az ugynevezett ,kéthajós" 
falusi templomok adják meg. (Pl. Felkán.) Ezeket 
rendszerint a XV. század folyamán egyhajós, lapos 
mennyezetü templomokból alakitották át ; olyképpen, 
hogy az egyetlen hajót egy központi, nyugat-keleti 
irányban emelt pillér-sorral két mellékhajóra osztot- 
ták és a keresztboltozatokat erre a pillérsorra, illetve 
a templomtest északi és déli falaira nyugtatták. Fon- 

tosabb templomok még: a bártjai 
Szent Egyed és az eperjesi Plébánia- 
templom, mindkettő a XIV-XV. 
századból. Késmárk csúcsives temp- 
lomai hatalmas pártázott tornyokkal 
büszkélkednek, amelyeknek védelmi 
célja szembeszökő. A szinyei temp- 
lom őrtornya magyar népies motívu- 
mokkal ékes, mintha mézeskalács- 
fonatokat faragtak volna ki az eme- 
leti ablakrések között. 

A magyarországi városkultura ta- 
lán a Szepességben volt a legvirág- 
zóbb. Ez a hegyes vidék mentes ma- 
radt a törökdulástól, sőt a későbbi 
háboruk is kevéssé érintették. Lőcse, 
Bártfa, Eperjes pompás fafaragá- 
saikkal, dus festményeikkel, magyar 
reneszansz- és magyar barokk-palo- 
táikkal, városkapuikkal, megyehá- 
zaikkal izelitőt adnak abból, milyen 
lehetett ugyanebben a korban a Du- 
nántul. 

A várak közül talán elég, ha a 
beregvármegyei Munkácsot, Zrinyi 
Ilona fészkét, az ungvári Drugeth 
várat, a fricsi Ghyllányi-kastélyt, a 
makovicai romokat, Kapi várát, a 
sárosi várat (Sáros vármegye), a 
Thököly István épittette savliki püs- 
pöki kastélyt, a késmárki Thököly- 
várat, Szepest és Lubló várának 
romjait emlitjük fel. Ez a tájék olyan gazdag volt 
várkastélyokban, mint a Rajna-mente vagy a Loire 
vidéke. 


A bányavidék. 


Zólyom vármegye Besztercebányával, Bars várme- 
gye Körmöcbányával és Hont vármegye Selmecbányá- 
val további állomásai voltak annak a már emlitett 
városi kulturának, amely Nyugat-Európából kiindulva, 
központról központra haladva, végighuzódik Nagy- 
Magyarország területén és csak Brassónál áll meg. 
Magyarország Nyugathoz tartozásának egyik legmeg- 
győzőbb bizonyítéka ez a folytatódó városi kultura. 
Európa a gyergyói havasokon tul szünt meg. 


A legszebb templomokat ezen a bányavidéken fő- 
uri családok épittették. Ilyen eredetre tekint vissza 
a gömörvármegyei Csetneken emelt, most evangélikus 
templom, amelynek .főhajója, kecses oszloptagozódá- 
sával, magas boltozataival a magyar csúcsives stilus 
egyik legsikerültebb alkotása. A szászfalvi templom 
(XV. század) szentélye keresztboltozatainak tisztaságá- 
val lep meg; Dobronya román megoldásu temploma 
az Árpád-korra, pontosabban a XIII, századra vall, 
Garamszentbenedek apátsági monostorát és templomát 
még I. Géza alapította 1075-ben; ujjáépitését a XIV. 
században kezdték meg; erőddé 1452-ben alakitották 
át. Mai alakjában érdekes példája azoknak, a nálunk 
ritka erőd-templomoknak, amelyek két legismertebb 
kiteljesülése a franciaországi Albi és Agde. Körmöc- 
bánya régi várfalai ma is állanak, XVI. századbeli vár- 
kapuja tiszta magyar reneszansz; kéthajós, csúcsives 


Szent Katalin-temploma zárkövein Mátyás király ci- 
merét tünteti fel. Selmecbányának és környékének 
(Korpona, Bát, Bakabánya, stb.) templomaiban van- 
nak a világszerte ismert, fából faragott festmények- 
kel boritott szárnyas-oltárok, 

A bányavidék világi épitészetében megint a várak 
vezetnek. Krasznahorka, Solymoskő, Torna, 


Rudnót, a Feketevár a , Zsiványtoronnyal", Zólyom- 
Lipcse vára a XIII. századból a XVII-be vezet ben- 
nünket. Ezekre a nevekre a magyar történelem egyet- 
len nagy , Jelen!"-nel felel. 


Pozsony és az északi megyék, 


Pozsonyban, amelyet már az Árpádkori krónikák ! 


és Könyves Kálmán törvénye is Pozsonynak hivtak, 
ahová a németek csak a XIII. századtól, a tótok még 
később, a csehek pedig csak az utolsó husz évben szi- 
várogtak be, már maga a XVI. századból való Megye- 
háza is a legtisztább, árkádos magyar stilus. Kastélyá- 
ban a Hunyadiak, majd Mária Terézia székeltek, Fő- 
iskoláját Korvin Mátyás alapitotta 1467-ben. Számos 
közénkori temploma közül kiemelkedik a XIII—XIV. 
századból való székesegyház, amelyben II. Mátyástól 
kezdve II. Lipótig királyaink egész sorát koronázták 


meg; a XIV—XV. században épült, kecses sarok- 
toronnyal díszitett Klarissák-temploma és a Ferenciek 
egyháza (XIII —XIV. század). Barokk- és empire- 


palotái a Csáky, Pálffy, Zichy, Batthyány, Pongrácz 
főuri családok patinás hajlékai voltak. XV. századbeli 
kapui felveszik a versenyt a szepességi vagy erdélyi 
városok legszebb kapuzataival. 


Magában a vármegyében Nagyszombat műemlé- 
kekben egyik leggazdagabb városunk. XIV. század- 
beli székesegyházának tömbje gótikus elemeket re- 
neszansz és barokk megoldásokkal kever, Dévény 
vára és a régi magyar határra emelt emlékoszlop 
annyira ismert, hogy fölösleges bővebben szólani ró- 
luk, Kisszenkvicén van egyik legbájosabb csucsives 
kápolnánk. Modorban állnak még a régi városfalak 
és kapuk. És igy tovább. Pozsony vármegye, akárcsak 
Trencsén és Árva, minden rögével, földhajlásával, ma- 
gyar sors- és életközösséget hirdet. Zsolna a XIII. szá- 
zadbeli ódon házaival, Oroszlánkő vára, Trencsén vára, 
Csák Máté korából való hatalmas őrtornyával, Turna, 
ahol a monda szerint Rákóczi a földbe rejtette kardját 
utolsó vesztett csatája után, — mind azt hirdetik, hogy 
ebben az országban nyomról-nyomra, szivós küzdel- 
mek árán olyan társadalmi és lelki egységet sikerült 
kiépiteni, amelynek a különböző épitészeti stilusok 
egymást kiegészitő változataiban is kifejeződik. 

Magyarország egész a legujabb időkig Európának, 
az európai kulturának keleti határbástyája volt, 
Egész kulturája és művészete szervesen kapcsolódik a 
nyugati kultura irányvonalához, A sajátosan magyar 
teremtő gondolat európai nyelven fejezte ki magát. 
Az európai keresztény kultura keleti határőr országa 
volt Magyarország. Kelet idesugárzó hatása épugy 
megtört, feloldódott a magyar művészet erős öntudatu 
nyugatosságán, mint ahogy a török hadak vad táma- 
dásai is a magyar sziklafalnál torpantak meg. Ez a 
sokszázados határőr-szolgálat sok mindent elpusztitott 


műemlékeink közül A Felvidék védettebb földjén 
maradt meg legtöbb emléke az európai jellemü ma- 
gyar épitőkulturának. Az évszázadok hatalmas emlé- 
kei mind a magyar lélek törhetetlen erősségét hirde- 
tik ezen a vidéken is, . . 


Dr. Gál László. 


Fülek, isz 
Kámor, Csábrág, Saskő, Garamszentkereszt, Zsarnóca, ! 


Rozsnyó vára. 


Munkács vára. Alsó kép: Fülek, 


Sá IDERSZZOKY 5 ESZA ÉRI 


A Vág völgye Trencsén mellett. 
Rohbock-metszet. 


A FELVIDÉK FÜRDŐÉLETE 
A RÉGI MAGYARORSZÁGBAN 


IRTA: SIKLÓSSY LÁSZLÓ 


ban, itt is megszámozhatta volna a házakat. Itt nem 
azt mondjuk, hogy a 10-es vagy 20-as számban la- 


A régi Magyarország sík földjét ellepte a török. 
A Felvidék maradt meg a kultura céljaira. A termé- 
szet is közrehatott, mert a terményekben kevéssé gaz- 
dag vidéket kárpótolta hatalmas erdőkkel, ózonos 
levegővel, gyógyitó forrásokkal. 

A magyar.urak idejöttek gyógyulni és társaséletet 
élni, Stubnya fürdőnek pl. a XVII. században Wesselé- 
nyiék voltak a pártfogói: Wesselényi Ferenc, a nagy- 
hatalmu nádor és felesége, Széchy Mária, a roman- 
tikus hirü Murányi Vénusz. Wesselényiék kedvéért 
jött Stubnyára 1658-ban egy Révay Kata Szidónia 
nevü előkelő uriasszony. De nehezen tudott hozzá- 
szokni az ottani módihoz. 

— Szándékom az volt, hogy csak kádban feredjek 
— irta haza Kata asszony a férjének, — minthogy a 
Nádor ur őnagysága feredik az ferdőben. De ezt meg- 
tudta a Nádor ur őnagysága. ,Nem akarom, azt 
mondta, hogy ugy lássék, előttem szaladtok". És ugy 
mi az ferdőben fogunk feredni, de ha sok ember 
gyülekeznék, mégis csak kádban fogunk feredni, 

Kata asszony egyébként ugy okoskodott, hogy ha 
Wesselényiné Széchy Mária fürdik a társasfürdőben, 
akkor ő is fürödhetik, különösen, ha gyér a látoga- 
tottság. Csakhogy mindennek éppen az ellenkezője 
történt, ugyhogy lemondóan irta haza férjeurának: 

— Ki feredne annyi sok idegen ember között, 
minthogy palatinúsné asszonyom nem feredik, 

Paget John, egy előkelő angol iró és közgazda 1835 
körül végigutazta az összes felvidéki fürdőket. A 
Vág völgyén ment fel és nem győzött betelni annak 
szépségével. Trencsénteplicen nagyjában ugyanazt az 
állapotot találta, mint amilyent régebbi forrás alap- 
ján fent leirtunk, de olyan egész nagy urak akkor 
nem fürödtek. Egyébként vigan folyt a fürdőzés, 
Gyakorta a hangászokat is odaparanosolták a tükör- 
fürdőbe, ahol egész vizi kaszinó alakult ki. 

Pöstyénben Paget John még nagyobb fürdőéletet 
talált, amelyről van egy régi vizfestmény is a Szép- 
művészeti Muzeumban, Látjuk, hogy a nemrég üite- 
tett árnyas fák alatt sétál az előkelő fürdőközönség, 
amelynek empire-ruhás női elárulják, hogy még Na- 
poleon császár alakja árnyékolja be a világot. Bal- 
oldalt látjuk a kőből ujonnan épült nagy fürdőépüle- 
tet, E mellett vannak a kutak, amelyekből hévizzel 
töltik meg a hordóalaku fürdőkádakat azok számára, 
akik nem kivánnak a nagy medencében fürdeni, 
A jobboldali faépület az egyszerübb emberek fürdője, 
A háttérben elegáns hintókat látunk, az előtérbe 
gyalogkocsin szállítanak egy öreg asszonyt, aki bizo- 
nyára a maga lábán fog hazamenni a kura után. 

Paget csodálkozott, hogy Pöstyénben minden ház- 
nak neve van. , Ez azért van, mondták neki, mert 
Magyarország szabad ország. Még gondolatnak is 
szörnyü, hogy József császár épugy, mint Ausztriá- 

Tátrafüred. 
Egykori vizfestmény, 


kunk, hanem a Kék Huszárban, vagy az Arany 
Tyúkban." 

A szlovákok iránt is érdeklődött a mi angol uta- 
zónk és megállapította róluk, hogy nagyon szorgal- 
mas nép, amelynek hivatottsága van a gyári mun- 
kára. A szlovákok középtermetüek, izmosak, fehér 
arcbőrüek, hosszu, kenderszerü hajat viselnek. Egyes 
vidékeken a férfiak igen szépek, a lányok csinosak. 

A Tátra vidéke éppenséggel elragadta ezt az ide- 
gen urat. Tátrafüred az északamerikai telepekre em- 
lékeztette őt és megállapitotta, hogy a fürdőtelep fa- 
házaiban igen kényelmes lakószobák vannak, Ide 
kevésbé a betegek, mint inkább az egészségesek jön- 
nek, mert Füred kitünő középpontja a tátrai kirán- 
dulásoknak, Nagy társaság volt itt együtt, amely ba- 
rátilag fogadta az ujonnan érkezőket. Ezek közül 
Csáky grófné, amint hallotta, hogy Pageték utja az 
ő kastélya mellett fog elvezetni, azonnal meghivta 
őket, hogy legyenek az ő vendégei, 

Amikor a társaság vacsorához ült, egy kiránduló 
kompánia érkézett vissza nagy éhesen. Elmondták, 
hogy két napot szenteltek a lomnici csúcs megmászá- 
sára, ami kitünően sikerült, a csúcson azonban a 
nagy hideg miatt csak pár percig tudtak időzni. Még 
vadászok is érkeztek, akik egy kétéves szép zerge- 
bakot hoztak magukkal vadászzsákmányképpen. 

Pageték másnap kirándultak a tarpataki völgybe, 
megcsodálták a vizesést, majd mind feljebb hatoltak 
és megállapitották a növényi vegetáció folyamatos 
csökkenését. Olyan magasra jutottak, hogy egy óra 
alatt, gondolták, a lomnici csúcson lehetnének, De 
nem hatoltak már tovább, hanem innen csodálták 
meg a Lengyel-nyerget, amely Magyarországot Gali- 
ciától elválasztja. 

A vendégfogadóba visszaérkezve hallotta Paget 
történetét a szepesi városoknak, amelyeket Zsigmond 
király elzálogosított a lengyeleknek, Mária Terézia 
azonban 1772-ben visszaszerzett a magyaroknak. Este 
ismét kellemes társaság volt együtt, köztük egy régi 
szabásu magyar ur, aki elmagyarázta, hogy Magyar- 
ország a világon mindennél különb, még Angliánál is. 

— Hát nem vagyok-e én a magam ura — kér- 
dezte. — Nem tehetem-e azt, amit akarok? Be mer-e 
jönni bárki is az udvaromba engedelmem nélkül? 
Nincs-e nekünk mindenünk: hegyünk, völgyünk, er- 
dőnk, berkünk, aranyunk, ezüstünk, vasunk, gyap- 
junk, vásznunk, selyimünk, borunk, buzánk, dohá- 
nyunk? Hol van még egy ilyen ország? Ezért szoktuk 
a magunk latinságával mondani: 

— Felix ergo Hungaria, cui dona data sunt varia. 
vésse vsd ország Magyarország, melynek földje minden 
jót ád). 


Pillanatképek a szabadulásra váró 


Félévvel ezelőtt, Husvétkor még 
hivatalosan minden tökéletesen 
rendben volt — Csehszlovákiában. 
Hangsulyoznunk kell, hogy hivata- 
losan, mert tényleg már az első pil- 
lanattól kezdve, ahogy átléptünk a 
határon és megkezdtük autókörutun- 
kat a Felvidéken, ugyszólván min- 
den percben tapasztalhattuk, hogy 
valami nincs rendjén, illetőleg csak 
csehszlovák szempontból nincs rend- 
jén. 

Megálltunk az egyik utirányjelző 
oszlop előtt és találgattuk, milyen 
helységek lehetnek azok az idegen 
elnevezések, amelyek felé a jelzés 
mutatott. Amint ott álltunk és tana- 
kodtunk, több ember állta körül a 
kocsinkat, de magyar kérdéseinkre 
nem válaszoltak. Végre jött egy jó- 
képü ember és megmentette a hely- 
zetet. 

— Nem mernek, kérem, itt ma- 
gyarul beszélni, pedig már nem kell 
félnünk! 

Elmagyarázta, melyik városnév 
mit jelent és már robogtunk is to- 
vább. A kis csoport minden embere 
integetett felénk. Szemükből látszott, 
hogy beszélni is szeretnének, de nem 
mertek, Nagyon meg lehettek fé- 
lemlitve. Selmecbányán annyian vol- 
tak a templomban, hogy tárva volt 
a kapu és kihallatszott — a magyar 
ének. A másik templomból éppen 
ömlött kifelé a sokaság. Csak ma- 
gyar és német szó hangzott. Sietős 
volt az utunk, mentünk tovább. Nem 
kell részletezni  Besztecebánya kör- 
nyékének és a Stureci hágónak a 
szépségeit, aki már valaha is járt 
ezen a csodálatos vidéken, nem fe- 
lejti el soha. Amint. a hágó másik 
oldalán leszaladt a kocsink a völgy- 
be, szines szlovák népviseletbe öltö- 
zött csoportok álldogáltak az ut szé- 
lén. 

Ez már a szlovák föld közepe, 
közeledünk Hlinka páter városához, 
Rózsahegyhez, Itt természetesen a 
legnagyobb és legerősebb a szlovák 
öntudat, Rózsahegyen persze az iránt 
érdeklődünk a legelső egyenruhás 
embernél, merre kell mennünk, ha 
Hlinka pátert akarjuk látni. Külön- 
böző nyelveken próbálkoztunk em- 
berünkkel, de nem sikerült, végül 
megszólal jó magyarsággal: 

— Csak egyenest, azután balra, 

— Hát maga tud magyarul? — 


csodálkoztunk, — mert szabályszerü 
cseh egyenruha volt rajta, 
" —a Hogyne, kéremalássan! — sza- 


ladt széles mosolyra az arca. — Ma- 
gyar baka voltam, a 39-eseknél szol- 
gáltam. Isten áldja meg az urakat! 

Hlinka András, a szlovák auto- 
nóm törekvések engesztelhetetlen 
harcosa halálsápadt, arca beesett, 
alig áll a lábán, látszik, hogy csak 
óriási akaratereje küzd már a halá- 
los kórral. A szeme felvillan, ami- 


Felvidékről 


kor megtudja, hogy Budapestről jöt- 
tünk. Elébünk jön, pedig nagyon ne- 
hezére esik a járás, melegen kezet 
fog. Olyan magyarsággal beszél, mint 
bárki Budapesten. 

— Isten hozta, mit kivánnak? 

Az első politikai izü kérdésre 
azonban a szeme elszántan villog és 
hangja felcsattan, 


— A magyarok nagyon jól ismer- 
hetnek engem, tudhatják, mit aka- 
rok! 

Átadjuk neki a Pesti Hirlap leg- 
utóbbi számát. Kezébe veszi és 
nyomban megakad a szeme az egyik 
cikken. 

— Milyen kár, hogy ezt a lapot 
most nem kapjuk... Azelőtt nagyon 
sokat olvastam... Hát igen, most a 
cseh államban vagyunk . , . 

Többször is megkiséreljük, hogy 
a politikára tereljük a szót, de min- 
dig elzárkózik. 

— A magyaroknak ismerniök kell 
engem nagyon jól! — mindig ez a 
refrénje a válaszainak. 

Amikor elbucsuztunk, hosszasan, 
melegen fogott kezet, mintha akart 
volna még valamit mondani. Amikor 
kijöttünk a szobájából és visszapil- 
lantottunk, ott ült a karosszékében 
és mohón beletemetkezett a Pesti 
Hirlapba. Ez az utolsó kép ma is 
előttem van: Hlinka András, a szlo- 
vák nép vezére mohón olvassa a ma- 
gyar reviziós törekvések legharco- 
sabb lapját, a Pesti Hirlapot... , 

Kinn a plébánia előtt szlovák 
gyerekek játszottak az iskola előtt, 
Amikor magyarul beszéltünk, oda- 
rdegnazgaázkó és csodálkozva hallgat- 
tak. 

— Tudsz magyarul? — kérdeztük 
az egyik kis nebulót. 

— Igen — mondta félve, de előbb 
körülnézett, nem hallja-e valaki. 

— Hol tanultál meg magyarul, az 
iskolában? 


— Nem, ott nem szabad beszélni. 
Otthori a papa és a mama mindig 
magyarul beszélnek, ha magunk va- 
gyunk. 

Ennyi elég Rózsahegyről, a szlo- 
vák központból. Turócszentmárton- 
ban még mindig a régi, már megszo- 
kott jelenet: akit megszólitunk, elő- 
ször körülnéz, azután halk hangon, 
de magyarul beszél, A Tátrában 
azonban nem hallani más szót, csak 
magyart vagy németet, Az egyik 
nagy szanatórium magyar származá- 
su orvosával beszélgetünk. 

— Csodálatos, mi történt itt pár 
hét alatt — magyarázza —, tizenöt 
éve dolgozom itt, egész sereg pácien- 
sem van, akikkel mindig németül 
érintkeztem, meg voltam győződve, 
hogy németek. Most egyszerre hibát- 
lan magyarsággal szólaltak meg mind 
és tőlem egyszerüen megkövetelik, 


hogy csak magyarul tárgyaljak ve- 
lük. 

Késmárkon le akarjuk fényké- 
pezni a régi vártornyot, ami ma cseh 
kaszárnya vagy raktár. Ahogy ne- 
kikészülünk, kidugja a fejét az ab- 
lakon egy cseh sapkás katona és va- 
lamit kiált felénk csehül, Megértjük, 
hogy nem szabad fényképezni. Né- 
metül megkérdezzük, miért nem sza- 
bad, hiszen ez 800 esztendős épit- 
mény, nem lehet titok. Erre a cseh 
katona tősgyökeres magyarsággal fe- 
lel és hüvelyujjával hátrafelé bök, 
be az épületbe. : 

— Nem tudom, kérem, de ezek 
itt rettenetesen félnek mindentől. 


A vendéglőben németül rende- 
lünk, de a pincér következetesen 
magyarul beszél. Persze, nyomban a 
helyzetről tárgyalunk. 


— Mi már szervezkedünk, szük- 
ség lesz a népszavazásnál, hogy min- 
den magyar együtt legyen. A néme- 
tek többsége is velünk tart! 
mondja büszkén és amikor figyel- 
meztetjük, hogy ne beszéljen olyan 
hangosan, a harmadik asztalnál ül 
egy cseh katona, megvetőleg rándit 
egyet a vállán. 

— Ezektől itt nem fél senki, ők 
félnek még az árnyéktól is! 


Ugyanez a hangulat üli meg Lő- 
csét, a Fehér Asszony városát is, 
ahol a vezetőnk a városháza ősi ta- 

ecstermében megmagyaráz minden 
képet, kit ábrázol, de sietve és ma- 
gyarázat nélkül megy el Masaryk, 
Benes és Stefanik tábornok mell- 
szobrai mellett. 


Kassán egy mellékutcában hagy- 
tuk a kocsinkat addig, amig bemen- 
tünk a Dómba és kegyelettel mond- 
tunk egy fohászt Rákóczi koporsója 
előtt. Mire visszajöttünk, valaki le- 
törölte a kocsi porral belepett szám- 
tábláját, de csak annyira, hogy a pi- 
ros-fehér-zöld magyar állami jelzés 
villant ki a porlepel alól. Kassán 
magyar pénzzel fizettünk. Nagyobb 
becsülete volt a pengőnek, mint a 
cseh koronának. 

Szinmagyar területen, Rimaszom- 
baton, Krasznahorka vára alatt, Lo- 
soncon át jöttünk haza. Alig néhány 
nap volt, amit a Felvidéken töltöt- 
tünk, szinte moziszerüen pergett le 
előttünk a Felvidék nagyszerü 
filmje, de a kis mozaikokból jól ösz- 
sze lehetett állitani a nagy képet, az 
igazi képet, amit a Felvidék mutat. 
Mindez hat hónappal ezelőtt történt, 
amikor még csak az első szelét érezte 
a csehszlovák állam a nagy földren- 
gésnek, amely később alapjaiban 
rázta meg. De ez a gyenge fuvallat 
is elég volt ahhoz, hogy a Felyidék 
népe megérezze a szabadság éltető 


levegőjét. 
8 Szerelemhegyi Ervin, 
33 


Ő ya 
Déryné Széppataki Róza. 


Ernstné Kaiser Josepha. 


Prielle Kornélia. 
(Barabás festménye.) 


A FELVIDÉK 
a magyar nemzeti színészet bölcsője 


II. József központosító és németesitő törekvései 
közül sok mindenből éppen az ellenkezője valósult 
meg annak, amit az ideálista császár szeretett volna. A 
magyarság például nyelvének és művelődésének fejlesz- 
tésére megteremtette a maga külön vidéki gócpontjait, 
Igy létesült Komáromban a Mindenes Gyüjtemény, 
Kassán pedig 1787-ben  Kazinczynak, Barótinak és 
Bacsányinak Muzeum-köre. Kazinczy Ferenc, majd 
gr, Dessewffy József működésének Kassa volt a fő- 
telepe. Itt indult meg a Felső-Magyarországi Mi- 
nerva és számos olyan tudományos és irodalmi vál- 
lalat, amely  előkészitette a Magyar Tudományos 
Akadémia működését. 


A kassai irodalmi férfiak működése tehát kihatott 
az egész országra, de kihatott magára a Felvidékre 
s elsősorban Kassára. Ugyanis Kassa, ez az ősi ma- 
gyar várős, Mária Terézia alatt szlovákosodásnak, 
II. József alatt németesedésnek indult. A Habsburg- 
hatalom  tervszerüen folytatott  divide-et-impera- 
politikája (Oszd meg őket és uralkodj rajtuk!) le- 
csökkentette a magyar elemet Kassán. Ez ellen vet- 
ték fel a harcot a magyar irók és művészek. 

Szinészet alatt Murányi Zsigmond szintársulatát 
kell érteni, amely nekiindult Kassának 16 szinésszel és 
9 szinésznővel, köztük egy törékeny, de végtelenül 
bájos fiatal primadonnával, akit Déryné néven ismer 
a magyar művelődéstörténelem. Déryné volt az, aki 
a ,nemzet napszámosainak" erről az uttörő munká- 
járól mindent gondosan feljegyzett és hátrahagyott. 


Ez a társaság 1830-ban azzal a kéréssel járult 
Abaujvár megyegyűlése elé, hogy vegye őt pártfogá- 
sába, Kassa városa pedig éngedje át nekik szinházát. 
Megye is, város is készséggel tettek eleget a kérés- 
nek, a környék lakosai pedig tódultak a szinházba, 
ami a magyar nyelv felfrissült uralmát jelentette. 


A kassai szinészek népszerüsége érthető is volt. Ez 
a társaság volt abban az időben a legjobb magyar drá- 
mai és operai szinészegyüttes (Szerdahelyi, Megyery, 
Láng, László, Szentpétery, Telepy, Egressy stb.), 
amely olyan kitünő összjátékkal dolgozott, hogy 
minden barátjuk remegett, nehogy az együttes meg- 
bomoljék. " Nagyjából együtt is maradtak a pesti 
Nemzeti Szinháznak 1837-ben történt megnyitásáig, 
amikor az uj szinház mindazokat átvette, akik haj- 
landók voltak a belépésre. 

Amig ez az időpont elkövetkezett, teljesitették el- 
hivatottságukat, mégpedig nemcsak Kassán, de a 
magyarságnak egy másik erős várában,  Kolozs- 
várt is. Kassa és Kolozsvár ebben az időben két 
egybekapcsolódó láncszem volt a magyar szinművé- 


szet együttartására. Kassa érdeme volt az operamű- 
sorhoz való erős ragaszkodás, 

— A szinészek közül hiába haragusznak egyesek az 
énekre — irta Déryné naplójába —, nem lehet elta- 
gadni az igazságot, hogy a dal hangja volt az, amely a 
kevésbé értelmes s a magyarul nem tudó közönséget 
is a szinházba csalogatta. Ez a közönség igy ismerke- 
dett meg a drámával és igy szerette meg a szép ma- 
gyar nyelvet is. 

Végre is elkövetkezett az idő, amikor Pesten, a 
Hatvani-kapun tul épitett uj játékszini palotában 
meg kellett kezdeni a próbákat. Déryné elé oda- 
tették az egy évre szóló szerződést. 

— Bocsánatot kérek — mondta Déryné ifiasszony 
—, én nem szerződhetek egész évre, mert szerződve 
vagyok Kassára s már október 1-re ott kell lennem! 

— Abból bizony semmi sem lesz, kiáltották Föld- 
váry Gábor és Fáy András. Innen nem mozdul egy 
tapodtat sem. 

— Dehát mi lesz Kassából?! — kérdezte Déryné 
és sirt és kacagott is, talán, mert tudta, hogy úgy 
sem marad el onnan sokáig. 

A következő 1838-as évben csakugyan Kassán 
volt ismét Déryné, aki felett azonban eljárt az idő. 
A művészetért azonban annyira rajongott, hogy ahol 
csak , hangot sejtett", máris mindent megtett, hogy 
azt az opera javára hasznositsa. Igy fedezte fel a kas- 
sai születésü Ernstné Kaiser Josephát, a Nemzeti 
Szinháznak hires operaénekesnőjét. 

Gyönyörü növendékleányka volt. Az apja egy kas- 
sai német lovászmester. Déryné elkezdte a szinész- 
páholyba járatni a kislányt. Az első drámában, ame- 
lyet látott, a hős ezekkel a szavakkal rontott ellen- 
felére: Hah, lator, megtaláltalak!. — Kaiser Pepi, aki 
,Pajzán ördögöcske volt", másnap berohant Déryné 
szobájába, feldobta köpenye egyik szárnyát, félkezé- 
vel feldulta fürtökbe szedett fekete haját, féltérdre 
ereszkedett Déryné előtt és nagy szenvedéllyel igy 
szólt mesternőjéhez: 

— Ah, imádok! Ich bin dein lator! 

Nagyszerü magyar operaénekesnő lett ebből a kis 
kassai leánykából. 

Az utána következő nemzedékből Prielle Kornélia 
is azok közül való volt, akiket Déryné bátoritott arra 
a hazafias hivatásra, amelyet szinészetnek hivnak. 
Prielle Kornélia Mármarosszigeten született, S ha 
végigmennénk az összes neveken, hosszu-hosszu név- 
sor igazolná, hogy a Felvidéken született vagy ott 
müködött szinészek ringatták a magyar nemzeti szi- 
nészet bölcsőjét. 

Perneszy Kálmán. 


A melléklet kiadásáért d-$. KOVÁCS DEZSŐ, a szerkesztésért dr. SZERELEMHEGYI ERVIN felelős. Pesti Hirlap R. T. 
kiadása, Légrády Testvérek R. T. nyomása. Budapest, V., Vilmos császár-ut 78. Nyómdaigazgató: KERTÉSZ ÁRPÁD. 

